cyanic-selkie/wikianc huggingface dataset:
ಪ್ರಜನನ : ಲಿಂಗಾಣುಗಳು
ಪ್ರಜನನ : ಲಿಂಗಾಣುಗಳು
ವಿಕಾಸದ ಆರಂಭದಲ್ಲಿ ಲಿಂಗ ರೀತಿಯ ಪ್ರಜನನ ವಿಧಾನವನ್ನು ರೂಢಿಸಿಕೊಳ್ಳುವ ಸಂದರ್ಭದಲ್ಲಿ ಆಕಾರ ಮತ್ತು ಗಾತ್ರದಲ್ಲಿ ಒಂದೇ ರೀತಿಯ ಲಿಂಗಾಣುಗಳನ್ನು ಉತ್ಪತ್ತಿ ಮಾಡುತ್ತಿದ್ದವು. ಇವುಗಳು ಕೂಡಿ ಬೀಜಾಣು ಉತ್ಪತ್ತಿಯಾಗುತ್ತಿತ್ತು. ಈ ವಿಧಾನವನ್ನು ಐಸೊಗ್ಯಾಮೆಟಿ ಅಥವ ಸಮಲಿಂಗಾಣು ವಿಧಾನ ಎಂದು ಹೆಸರಿಸಿದೆ. ಇದರಿಂದ ಮುಂದುವರಿದ ಹಂತದಲ್ಲಿ ಆಕಾರ ಮತ್ತು ರಚನೆಯಲ್ಲಿ ಒಂದೇ ತೆರನಾಗಿದ್ದು ಗಾತ್ರದಲ್ಲಿ ಮಾತ್ರ ವ್ಯತ್ಯಾಸವಿರುವ ಭಿನ್ನ ಗಾತ್ರದ ಲಿಂಗಾಣುಗಳು ಕೂಡಿ ನಿಷೇಚನೆಗೊಳ್ಳುತ್ತಿದ್ದವು. ಇದನ್ನು ಅಸಮಲಿಂಗಾಣು ವಿಧಾನ (ಅನೈಸೊಗ್ಯಾಮಸ್ ) ಎಂದು ಹೆಸರಿಸಿದ್ದಾರೆ. ಈ ಎರಡೂ ವಿಧಾನದ ನಿಷೇಚನೆಯಲ್ಲಿ ಭಾಗವಹಿಸುವ ಲಿಂಗಾಣುಗಳು ರಚನೆಯಲ್ಲಿ ಏಕರೀತಿಯಾಗಿರುವುದರಿಂದ, ಒಂದರಲ್ಲಿ ಗಾತ್ರದ ವಿನಹ ಇವೆರಡೂ ವಿಧಾನಗಳನ್ನು, ಅಂದರೆ ಅನೈಸೊಗೆಮಿ ಮತ್ತು ಐಸೊಗೆಮಿ ವಿಧಾನದ ಪ್ರಜನನವನ್ನು ಒಟ್ಟಾಗಿ ಹೋಮೊಗ್ಯಾಮೆಟಿ ಎಂದು ಕರೆಯುತ್ತಾರೆ. ವಿಕಾಸ ಮುಂದುವರಿದು ಗಾತ್ರ ಆಕಾರ ಮತ್ತು ರಚನೆಗಳಲ್ಲಿ ವ್ಯತ್ಯಾಸ ತೋರುವ ಭಿನ್ನ ಲಿಂಗಾಣುಗಳು ಉತ್ಪತ್ತಿಯಾಗತೊಡಗುತ್ತವೆ. ಅವುಗಳನ್ನು ಪುರುಷಾಣು, ಆಂಡಾಣು /ಓವಮ್ ಎಂದು ಗುರುತಿಸಬಹುದಾಗಿ, ಇವುಗಳೆರಡೂ ಕೂಡಿ ನಡೆಯುವ ನಿಷೇಚನೆಯ ವಿಧಾನವನ್ನು ಹೆಟೆರೊಗ್ಯಾಮೆಟಿ ಎಂದು ಕರೆದ್ದಿದ್ದಾರೆ.
ಲಿಂಗ ರೀತಿಯ ಪ್ರಜನನ ಜೀವವಿಕಾಸದಲ್ಲಿ  ಒಂದು ಗಂಭೀರವಾದ ಮತ್ತು ಅನುಕೂಲವಾದ ಪೂರಕ ಘಟನೆ. ಆದು ಜೀವವಿಕಾಸದ ಯಶಸ್ಸಿಗೆ ಕಾರಣವಾಗುತ್ತದೆ. ಲಿಂಗ ರೀತಿಯ ಪ್ರಜನನ ಎಂದಾಗ ವಿಕಾಸದಲ್ಲಿ ಮುಂದುವರಿದ ಪ್ರಾಣಿಗಳಲ್ಲಿರುವಂತೆ ಸ್ಪಷ್ಟ ಹೆಣ್ಣು ಮತ್ತು ಗಂಡು ಲಿಂಗಗಳನ್ನು ಗುರುತಿಸಬಹುದು. ಆದರೆ ವಿಕಾಸದಲ್ಲಿ ನ್ಯೂಕ್ಲಿಯಸ್ ಇನ್ನೂ ನಿರ್ಮಾಣವಾಗದಿರುವ, ಏಕಕೋಶ ಜೀವಿಗಳೆಂದು ಕರೆಯಲೂ ಸಾಧ್ಯವಿಲ್ಲದ. ಸೂಕ್ಷ್ಮಜೀವಿಎಂದೂ ಗುರುತಿಸಬಹುದಾದ ಯಾವ ಕುರುಹೂ ಇರುವುದಿಲ್ಲ. ಆದರೂ ಅವುಗಳಲ್ಲಿಯೂ ಒಂದು ರೀತಿಯ ಲಿಂಗ ವಿಧಾನದ ಪ್ರಜನನ ನಡೆಯುತ್ತದೆ. ಅದನ್ನು ಬ್ಯಾಕ್ಟೀರಿಯಾಗಳಂತಹ ಸೂಕ್ಷ್ಮಜೀವಿಗಳಲ್ಲಿ ಕಾಣಬಹುದು. ಅದನ್ನು ನಿಷ್ಪತ್ತಿನಿಯೋಗ ಅಥವ ಕಾಂಜುಗೇಶನ್ ಎನ್ನುತ್ತಾರೆ. ಈ ವಿಧಾನದಲ್ಲಿ ಎರಡು ಭಿನ್ನ ಜೀವಕೋಶಗಳ ನಡುವೆ ನ್ಯೂಕ್ಲಿಯರ್ ವಸ್ತುಗಳ ವಿನಿಮಯ ನಡೆಯುತ್ತದೆ. ಹೀಗೆ ಈ ವಿನಿಮಯ ಕ್ರಿಯೆಯಲ್ಲಿ ಭಾಗವಹಿಸುವ ಕೋಶಗಳ ನಡುವೆ ಆಕಾರ ರಚನೆಯಲ್ಲಿ ಕಣ್ಣಿಗೆ ಕಾಣುವಂತೆ ಯಾವ ವ್ಯತ್ಯಾಸವೂ ಕಾಣುವುದಿಲ್ಲ. ಈ ರೀತಿಯ ಪ್ರಜನನವನ್ನು ಬ್ಯಾಕ್ಟೀರಿಯಾಗಳು ಅಲ್ಲದೆ ಪ್ಯಾರಾಮೀಸಿಯಮ್ ನಂತಹ  ಪ್ರೋಟೋಜೋವ ವಂಶದ  ಕಶಾಂಗಿಗಳಲ್ಲಿಯೂ ಕಾಣಬಹುದು. ಸಂಘಟಿತ ನ್ಯೂಕ್ಲೀಯಸ್ ರೂಪುಗೊಳ್ಳದಿರುವ ಬ್ಯಾಕ್ಟೀರಿಯಾಗಳಲ್ಲಿ ಎರಡು ಬ್ಯಾಕ್ಟೀರಿಯಾಗಳು ಪರಸ್ಪರ ಅಂಟಿಕೂಂಡು ಅಥವ ಲಗತ್ತಿಸಿಕೂಂಡು ತಮ್ಮ ಜೀವದ್ರದಲ್ಲಿರುವ  ಡಿ.ಎನ್.ಎ ವಸ್ತುವನ್ನು ಒಂದರಿಂದ ಇನ್ನೊಂದಕ್ಕೆ ವರ್ಗಾಯಿಸುತ್ತದೆ. ಈ ನಿಷ್ಪತ್ತಿನಿಯೋಗ ವಿಧಾನದ ಪ್ರಜನನ ಬ್ಯಾಕ್ಟೀರಿಯಾಗಳಲ್ಲಿಯೂ ನಡೆಯುವುದಿಲ್ಲ. ಸೂಕ್ಷ್ಮ ನಳಿಕಾಕಾರದ ಫೈಲಿಯ ರಚನೆಗಳನ್ನು ಉತ್ಪತ್ತಿಮಾಡಬಹುದಾದ ಪ್ರಭೇದಗಳಲ್ಲಿ ಮಾತ್ರ ಇದು ಸಂಭವಿಸುತ್ತದೆ. ತಮ್ಮ ಕೋಶದ್ರವ್ಯದಲ್ಲಿ ' ಎಫ್ ' (ಫರ್ಟಿಲಿಟಿ) ಎಂಬ ಘಟಕ ಇರುವ ಬ್ಯಾಕ್ಟೀರಿಯಾಗಳು ಮಾತ್ರ ಫೈಲಿಯ ರಚನೆಗಳನ್ನು ಉತ್ಪತ್ತಿಮಾಡಬಲ್ಲವು. ಆದ್ದರಿಂದ 'ಎಫ್ " ಘಟಕವನ್ನು ಹೊಂದಿರುವ ಬ್ಯಾಕ್ಟೀರಿಯಾಗಳನ್ನು ಎಫ್ ಧನ (ಪಾಸಿಟಿವ್) ವಿಧ ಎಂದು ಮತ್ತು ಅದು ಇಲ್ಲದಿರುವವನ್ನು 'ಎಫ್' ಋಣ (ನೆಗಟಿವ್) ವಿಧಗಳೆಂದು ವಿಂಗಡಿಸಬಹುದು. ಫೈಲಿಯೆಗಳನ್ನು  ಚಾಚಬಹುದಾದವು ಮಾತ್ರ ಇನ್ನೊಂದು ಬ್ಯಾಕ್ಟೀರಿಯಾದ ಡಿ.ಎನ್.ಎ  ವಸ್ತುಗಳನ್ನು ಸ್ವೀಕರಿಸ ಬಲ್ಲವು. ಇ-ಕೋಲೈ ಇದಕ್ಕೆ ಉತ್ತಮ ಉದಾಹರಣೆಯಾಗಿದೆ.
ಲಿಂಗ ರೀತಿಯ ಪ್ರಜನನ ತೋರುವ ಜೀವಿಗಳಲ್ಲಿ ಎರಡು ಪ್ರಜನನ ವಿಧಾನಗಳನ್ನು ಗುರುತಿಸಬಹುದು. ಒಂದು ಜೀವಿ ಎರಡು ವಿಧದ ಲಿಂಗಾಣುಗಳನ್ನು ಉತ್ಪಾದಿಸುವುದು. ಇದನ್ನು ಮೊನೀಸಿಯಸ್ ವಿಧಾನ ಎನ್ನುತ್ತಾರೆ. ಎರಡು ವಿಧವಾದ, ಅಂದರೆ ಹೆಣ್ಣು ಮತ್ತು ಗಂಡು ಲಿಂಗಾಣುಗಳನ್ನು ಉತ್ಪಾದಿಸಿದರೂ ಹಾಗು ಅವುಗಳನ್ನು ಉತ್ಪಾದಿಸಲು ಅನುವಾದ ಪ್ರತ್ಯೇಕ ಅಂಗಗಳಿದ್ದರೂ, ಅಂದರೆ ಪುರುಷಾಣುಗಳನ್ನು ಉತ್ಪಾದಿಸುವ ವೃಷಣಗಳು (ಟಿಸ್ಟಿಸ್) ಮತ್ತು ಅಂಡಾಣುಗಳನ್ನು ಉತ್ಪಾದಿಸುವ ಅಂಡಾಶಯಗಳಿದ್ದರೂ (ಓವರಿ) ಅವೆರಡು ಅಂಗಗಳು ಒಂದೇ ಪ್ರಾಣಿಯಲ್ಲಿದ್ದರೆ ಅವುಗಳನ್ನು ಹರ್ಮಫ್ರೊಡೈಟ್ ಗಳೆಂದು ಕರೆಯುತ್ತಾರೆ. ಉದಾ: ಎರೆಹುಳು. ಈ ಪ್ರಾಣಿಗಳಲ್ಲಿಯೂ ಒಂದು ಪ್ರಾಣಿಯ ವೃಷಣದಲ್ಲಿ ಉತ್ಪತ್ತಿಯಾದ ಪುರುಷಾಣುಗಳು ಅದೇ ಪ್ರಾಣಿಯ ಅಂಡಾಶಯದಲ್ಲಿ ಉತ್ಪತ್ತಿಯಾಗುವ ಅಂಡಾಣುಗಳೊಂದಿಗೆ ನಿಷೇಚನೆಗೊಳ್ಳಬಹುದು. ಇದನ್ನು ಸ್ವನಿಷೇಚನ ಎನ್ನುತ್ತಾರೆ. ಒಂದು ಪ್ರಾಣಿಯಲ್ಲಿ ಉತ್ಪತ್ತಿಯಾದ ಪುರುಷಾಣುಗಳು ಅದೇ ಪ್ರಭೇದದ ಇನ್ನೊಂದು ಪ್ರಾಣಿಯ ಅಂಡಾಣುವಿನೊಂದಿಗೆ ನಿಷೇಚಿಸುವುದನ್ನು  ಅಂತರನಿಷೇಚನ (ಕ್ರಾಸ್ ಫರ್ಟಿಲೈಜೆಷನ್) ಎನ್ನುತ್ತಾರೆ. ಇದೇ ರೀತಿ ಸಸ್ಯಗಳಲ್ಲಿಯೂ ಸ್ಪಪರಾಗಾರ್ಪಣೆ ಮತ್ತು ಅಂತರಪರಾಗಾರ್ಪಣೆ ವಿಧಾನಗಳಿವೆ.
ಜೀವವಿಕಾಸದ ಮುಂದುವರಿಕೆಯ ದೃಷ್ಟಿಯಿಂದ ಅಂತರ ನಿಷೇಚನೆ ಉತ್ತಮ ಕೊಡುಗೆಯಾಗಿದೆ. ಇದರಿಂದಾಗುವ ಉಪಯೋಗ ಎಂದರೆ ಎರಡು ಭಿನ್ನ ರೀತಿಯ ಲಕ್ಷಣಗಳನ್ನು ಹೊಂದಿದ ಜೀವಿಗಳ ಸಂಯೋಜನೆ. ಇದರಿಂದ ಹೊಸ ಪರಿಸರ ಪರಿಸ್ಥಿತಿಗಳಿಗೆ ಹೊಂದಿಕೊಂಡು ಬದುಕಲು ಸಂತಾನಕ್ಕೆ ಅವಕಾಶವಿರುತ್ತದೆ ಮತ್ತು ಯಶಸ್ಪಿಯಾಗಿ ಜೀವಿಸಲು ಅನುಕೂಲ ಒದಗಿಸುತ್ತದೆ. ಜಲಚರಗಳಿಗೆ ಅವುಗಳು ವಾಸಿಸುವ ಮಾಧ್ಯಮ ಪ್ರಜನನಕ್ಕೆ ಅನುಕೂಲವನ್ನು ಒದಗಿಸುತ್ತದೆ. ಅವು ತಮ್ಮ ಪ್ರಜನನವನ್ನು ತುಂಬಾ ಸರಳ ರೀತಿಯಲ್ಲಿ ನಡೆಸುತ್ತವೆ. ಅವುಗಳಲ್ಲಿ ಲಿಂಗಾಂಗಳಿದ್ದು (ಗೋನ್ಯಾಡ್) ಲಿಂಗಾಣುಗಳನ್ನು ಉತ್ಪಾದಿಸುತ್ತವೆ. ಇಲ್ಲಿ ಉತ್ಪಾದನೆಯಾದ ಲಿಂಗಾಣುಗಳನ್ನು ನೇರವಾಗಿ ಸುತ್ತಲ ಜಲ ಮಾಧ್ಯಮಕ್ಕೆ ವಿಸರ್ಜಿಸುತ್ತವೆ. ಲಿಂಗಾಣುಗಳಿಗೆ ಜಲ ಮಾಧ್ಯಮ, ಚಲಿಸಲು ಅನುಕೂಲ, ಹವಾಮಾನದ ವ್ಯತ್ಯಾಸಗಳಿಂದ ರಕ್ಷಣೆ ವತ್ತು ಬೆಳೆಯುವ ಮರಿಗೆ ಆಹಾರವನ್ನು ಒದಗಿಸುತ್ತದೆ. ಹೀಗಾಗಿ ಜಲಚರಿಗಳು ಈ ಅನುಕೂಲಗಳನ್ನು ಉಪಯೋಗಿಸಿಕೊಂಡು ಹೆಚ್ಚು ಜಟಿಲತೆಗೆ ಅವಕಾಶ ನೀಡದೆ ಇವು ಸುಲಭ ವಿಧಾನವನ್ನು ಅನುಸರಿಸುತ್ತವೆ. ಲಿಂಗಾಣುಗಳು ನೀರಿನಲ್ಲಿ ತೇಲಿಯೊ ಅಥವ ಈಜಿ ಪರಸ್ಪರರನ್ನು ಸಂದಿಸಿ ನಿಷೇಚನೆಗೊಳ್ಳುತ್ತವೆ. ಅನಂತರ ಉತ್ಪತ್ತಿಯಾಗುವ ಬೀಜಾಣು ಒಂದು ರಕ್ಷಾ ಕವಚವನ್ನು ಹೊಂದಿದ್ದು ಅದು ತತ್ತಿಯಾಗುತ್ತದೆ. ಸ್ವತಂತ್ರವಾಗಿ ಬದುಕುವ ಹಂತವನ್ನು ತಲುಪುವವರೆಗೆ ತತ್ತಿಯ ಹೊದಿಕೆಯೊಳಗೆ ಬೆಳೆದು ಅನಂತರ ಹೊದಿಗೆಯನ್ನು ಒಡೆದು ಹೊರಬರುವ ಲಾರ್ವ ಸ್ವತಂತ್ರವಾಗಿ ಜೀವಿಸುತ್ತದೆ. ನಿಧಾನವಾಗಿ ರೊಪಪರಿವರ್ತನೆಗೊಂಡು ಪ್ರಬುದ್ದ ಜೀವಿಯಾಗಿ ಬೆಳೆಯುತ್ತದೆ. ಪ್ರಜನನ ಅತಿ ಸರಳ ಎಂದು ತೋರಿದರೂ ತತ್ತಿಯ ರಕ್ಷಾ ಹೊದಿಕೆಯೊಳಗೆ ಬೆಳೆಯುವ ಅವಸ್ಥೆಯಲ್ಲಿ ಭ್ರೂಣ ತನ್ನ ಚಟುವಟಿಕೆಗಳಿಗೆ ಅಗತ್ಯವಾದ ಶಕ್ತಿಯನ್ನು ಒದಗಿಸುವ ಆಹಾರವನ್ನು ತತ್ತಿಯಲ್ಲಿ ತಾಯಿ ಪ್ರಾಣಿ ಕೂಡಿಟ್ಟಿರುವ ಆಹಾರವನ್ನು ಬಳಸಿಕೊಂಡು ಬೆಲೆಯುತ್ತದೆ. ಈ ವಿಧಾನದಲ್ಲಿ ಪಿತೃ ಪ್ರಾಣಿ ಈ ಸಮಸ್ಯೆಯನ್ನು ಹೆಣ್ಣು ಲಿಂಗಾಣು, ಅಂಡಾಣುವಿನಲ್ಲಿ ಸ್ವಲ್ಪ ಶಕ್ತಿ ಮೂಲ ಆಹಾರವನ್ನು ಒದಗಿಸಿ ಪೂರೈಸುತ್ತದೆ. ಅದರಲ್ಲಿ ಕೂಡಿಟ್ಟಿರುವ ಆಹಾರದಿಂದಾಗಿ ಅಂಡಾಣು ಗಾತ್ರದಲ್ಲಿ ದೊಡ್ಡದಾಗಿದ್ದು ಮತ್ತು ಹೆಚ್ಚು ಭಾರವಾಗಿ ಸುಲಭವಾಗಿ ಚಲಿಸಲಾರದು. ಆದ್ದರಿಂದ ಯಾವ ಶಕ್ತಿ ಮೂಲ ಆಹಾರವನ್ನು ಹೊಂದಿಲ್ಲದೆ ಸಾಪೇಕ್ಷೀಯವಾಗಿ ಸಣ್ಣದಾದ ಮತ್ತು ಹಗುರಾದ ಪುರುಷಾಣು ಚಲಿಸಿ ಅಂಡಾಣುವನ್ನು ತಲುಪುವ ಕರ್ತವ್ಯ ನಿರ್ವಹಣೆಯನ್ನು ವಹಿಸಿಕೊಟ್ಟಿದೆ. ಇದಕ್ಕೆ ಅನುಕೂಲವಾಗುವಂತೆ ಪುರುಷಾಣುವಿಗೆ ಬಾಲ ಅಥವ ಕಶಾಂಗವಿದ್ದು ಅದರ ನೆರವಿನಿಂದ ನೀರಿನಲ್ಲಿ ಅಥವ ದ್ರವ ಮಾಧ್ಯಮದಲ್ಲಿ ಈಜಿ ಚಲಿಸಬಲ್ಲದಾಗಿದೆ. ಚಲಿಸುವ ಪುರುಷಾಣುವಿಗೆ ಮಾರ್ಗದರ್ಶನ ನೀಡಲು, ತಾನಿರುವ ತಾಣವನ್ನು ತೋರಲು ಅಂಡಾಣು ಒಂದು ರೀತಿಯ ರಸಾಯನಿಕ ವಸ್ತುವನ್ನು ಸ್ರವಿಸುತ್ತದೆ. ಇಲ್ಲಿ ನಿಷೇಚನೆ ಪಿತೃ ದೇಹದ ಹೊರಗೆ ನಡೆಯುತ್ತದೆ. ಇದನ್ನು ಬಹಿರ್-ನಿಷೇಚನ (ಎಕ್ಸ್-ಟರ್ನಲ್ ಫರ್ಟಿಲೈಜೆಷನ್) ಎಂದು ಕರೆಯುತ್ತಾರೆ.
ಏಕಕೋಶ ಜೀವಿಗಳಾದ ಅಮೀಬ, ಯುಗ್ಲೀನ ಮತ್ತು ಪ್ಯಾರಮೀಸಿಯಮ್ ಪ್ರಾಣಿಗಳು ಸಿಹಿನೀರಿನಲ್ಲಿ ವಾಸಿಸುತ್ತವೆ. ಅವುಗಳ ಸಂತಾನೋತ್ಪತ್ತಿ ವಿಧಾನ ವಿಶೇಷರೀರಿಯದು. ಇವುಗಳು ಜೀವನದಲ್ಲಿ ಒಂದು ಅವಸ್ಥೆಯನ್ನು ತಲುಪಿದಾಗ ಅವುಗಳ ದೇಹ ಸೀಳಿ ಎರಡು ಮರಿಗಳ ಉತ್ಪತ್ತಿಯಾಗುತ್ತದೆ. ಈ ಮರಿಗಳು ಬೆಳೆದು ಸ್ವಾಭಾವಿಕ ಜೀವಿಗಳಾಗಿ ಮುಂದುವರಿಯುತ್ತದೆ. ಈ ವಿಧಾನದ ಪ್ರಜನನದಲ್ಲಿ ಪಿತೃ ಪ್ರಾಣಿ ಮರಣಿಸುವುದಿಲ್ಲ, ತನ್ನಿಂದ ಉತ್ಪತ್ತಿಯಾದ ಮರಿಗಳ ಮೂಲಕ ಮುಂದುವರಿಯುತ್ತದೆ. ಇದನ್ನು ಬೈನರಿ ಫಿಷನ್/ದ್ವಿಖಂಡನ ಎನ್ನುತ್ತಾರೆ. ಅಮೀಬ ಪ್ರಾಣಿಯಲ್ಲಿ ನಿರ್ದಿಷ್ಟ ಆಕಾರದ ದೇಹವಿಲ್ಲದಿರುವುದರಿಂದ ಅದು ಯಾವ ಕೋನದಲ್ಲಿಯಾದರೂ ಸೀಳಬಹುದು. ಆದರೆ ನಿರ್ದಿಷ್ಟ ಆಕಾರವಿರುವ ಯುಗ್ಲೀನದಲ್ಲಿ ಅದರ ಲಂಬ ಅಕ್ಷದಲ್ಲಿ ಆಂದರೆ ಉದ್ದುದ್ದವಾಗಿ ಸೀಳುತ್ತದೆ. ಅದೇ ಪ್ಯಾರಮೀಸಿಯಮ್ ನಲ್ಲಿ ಅಡ್ಡಡ್ಡನಾಗಿ ಸೀಳುತ್ತದೆ.
thumbnail|right|ಪ್ರಾರಮೀಸಿಯಮ್ ಪ್ರಾರಮೀಸಿಯಮ್ ನಲ್ಲಿ ದ್ವಿಖಂಡನ ರೀತಿಯ ನಿರ್ಲಿಂಗ ವಿಧಾನದ ಪ್ರಜನನ ಜೊತೆಗೆ ಒಂದು ರೀತಿಯ ಲಿಂಗ ರೀತಿಯ ಪ್ರಜನನವೂ ನದೆಯುತ್ತದೆ. ಆ ಸಂದರ್ಭದಲ್ಲಿ ಅದು ಲಿಂಗಾಣುಗಳನ್ನು ಉತ್ಪತ್ತಿಮಾಡುವುದಿಲ್ಲ. ಪ್ಯಾರಮೀಸಿಯಮ್ ಪ್ರಾಣಿಯಲ್ಲಿ ಎರಡು ನ್ಯೂಕ್ಲಿಯಸ್ ಗಳಿವೆ. ಅವು ಆಕಾರ ಮತ್ತು ನಿರ್ವಹಿಸುವ ಕ್ರಿಯೆಗಳಲ್ಲಿ ವ್ಯತ್ಯಾಸ ತೋರುತ್ತವೆ. ಗಾತ್ರದಲ್ಲಿ ದೊಡ್ಡದಾದ ಮ್ಯಾಕ್ರೊನ್ಯೂಕ್ಲಿಯಸ್ ಪ್ರಾಣಿಯ ಚಯಾಪಚಯ ಕ್ರಿಯೆಗಳನ್ನು ನಿಯಂತ್ರಿಸುತ್ತದೆ. ಗಾತ್ರದಲ್ಲಿ ಸಣ್ಣದಾದ ಮೈಕ್ರೊಸ್ಯೂಕ್ಲಿಯಸ್ ಸಂಪೂರ್ಣ ಪ್ರಜನನಕ್ಕೆ ಮೀಸಲಾದುದು. ಪ್ಯಾರಮೀಸಿಯಮ್ ನ ಲಿಂಗ ರೀತಿಯಪ್ರಜನನವನ್ನು ಕಾಂಜುಗೇಶನ್ ಎಂದು ಕರೆಯುತ್ತಾರೆ. ಜೀವನ ಸಾಗಿ ಒಂದು ಹಂತ ತಲುಪಿದಾಗ ತನ್ನ ಶಕ್ತಿ ಸಾಮರ್ಥ್ಯಗಳನ್ನು ಪುನರ್ನವೀಕರಿಸಿಕೊಳ್ಳಲು ಕಾಂಜುದೇಶನ್ ನ ಮೊರಿಹೋಗುತ್ತದೆ. ಹಲವಾರು ದ್ವಿಖಂಡನಗಳ ನಂತರ ಅದು ಕಾಂಜುಗೆಂಟ್ ಗಳೆಂಬ ವಿಶೇಷ ಪೀಳಿಗೆಯ ಮರಿಗಳನ್ನು ಉತ್ಪತ್ತಿ ಮಾಡುತ್ತದೆ. ಇವು ಕಾಂಜುಕೇಶನ್ ಪ್ರಕ್ರಿಯೆಯಲ್ಲಿ ಭಾಗವಹಿಸುವುದರಿಂದ ಅವುಗಳನ್ನು ಕಾಂಜುಗೆಂಟ್ ಗಳೆಂದು ಕರೆಯುತ್ತಾರೆ. ಎರಡು ಕಾಂಜುಗೆಂಟ್ ಗಳು ಹತ್ತಿರ ಬಂದು ತಮ್ಮ ಬಾಯಿ ಇರುವ ಭಾಗದಲ್ಲಿ ಪರಸ್ವರ ಅಂಟಿಕೊಳ್ಳುತ್ತವೆ. ಈಗ ಅವುಗಳು ಮ್ಯಾಕ್ರೊನ್ಯೂಕ್ಲಿಯಸ್ ಗಳು ಛಿದ್ರಗೊಂಡು ಕಣ್ಮರೆಯಾಗುತ್ತವೆ. ಮೈಕ್ರೊನ್ಯೂಕ್ಲಿಯಸ್ ಗಳು ಮಿಯಾಸಿಸ್ ವಿಧಾನದಲ್ಲಿ ವಿಭಜನೆಗೊಂಡು ಪ್ರತಿ ಕಾಂಜುಗೆಂಟ್ ನಲ್ಲಿಯೂ ನಾಲ್ಕು ನಾಲ್ಕು ಹ್ಯಾಪ್ಲಾಯಿಡ್ (ಅಂದರೆ ಜೋಡಿ ಕ್ರೋಮೊಸೋಮುಗಳಿದ್ದರೆ ಡಿಪ್ಲಾಯಿಡ್ ಎಂತಲೂ ಜೋಡಿಗಳು ಒಡೆದು ಒಂದೊಂದು ಸದೃಷ ಕ್ರೋಮೊಸೋಮುಗಳಿರುವುದನ್ನು ಹ್ಯಾಪ್ಲಾಯಿಡ್ ಎಂದು ಕರೆಯುತ್ತಾರೆ) ಮೈಕ್ರೊನ್ಯೂಕ್ಲಿಯಸ್ ಗಳೆಂದು ಕರೆಯುತ್ತಾರೆ. ಪ್ರತಿ ಕಾಂಜುಗೆಂಟ್ ನಲ್ಲಿಯೂ ಎರಡೆರಡು ಹ್ಯಾಪ್ಲಾಯಿಡ್ ನ್ಯೂಕ್ಲಿಯಸ್ ಗಳು ಕಣ್ಮರೆಯಾಗಿ ಎರಡೆರಡು ಹ್ಯಾಪ್ಲಾಯಿಡ್ ಮೈಕ್ರೊನ್ಯೂಕ್ಲಿಯಾಸ್ ಗಳು ಉಳಿಯುತ್ತವೆ. ಈಗ ಒಂದು ಕಾಂಜುಗೆಂಟ್ ನಿಂದ ಒಂದು ಹ್ಯಾಪ್ಲಾಯಿಡ್ ಮೈಕ್ರೊನ್ಯೂಕ್ಲಿಯಸ್ ಇನ್ನೊಂದಕ್ಕೆ ಚಲಿಸಿ, ಇದೇ ರೀತಿ ಆದರಿಂದಲೂ ಒಂದು ಹ್ಯಾಪ್ಲಾಯಿಡ್ ಮೈಕ್ರೊನ್ಯೂಕ್ಲಿಯಸ್ ಮತ್ತೊಂದಕ್ಕೆ ಚಲಿಸಿ ವಿನಿಮಯ ನಡೆಯುತ್ತದೆ. ಇದರನಂತರ ಎರಡೂ ಕಾಂಜುಗೆಂಟ್ ಗಳು ಬೇರ್ಪಟ್ಟು ತಮ್ಮ ಜೀವನ ಮುಂದುವರಿಸುತ್ತವೆ. ಹೀಗೆ ಬೇರ್ಪಟ್ಟ ಕಾಂಜುಗೆಂಟ್ ಗಳನ್ನು ಎಕ್ಸ್ ಕಾಂಜುಗೆಂಟ್ ಗಳೆಂದು ಕರೆಯುತ್ತಾರೆ. ಇಲ್ಲಿ ನಡೆಯುವ ಪ್ರಜನನ ಕ್ರಿಯೆಯಲ್ಲಿ ಗ್ಯಾಮೇಟ್ ಗಳೆಂದು ಪರಿಗನಿಸಬಹುದಾದ ಕಾಂಜುಗೆಂಟ್ ಗಳು ಕೂಡುವುದಿಲ್ಲ. ಬೇರ್ಪಟ್ಟ ಎಕ್ಸ ಕಾಂಜುಗೆಂಟ್ ಗಳಲ್ಲಿ ಹೊಸದಾಗಿ ಮ್ಯಾಕ್ರೊನ್ಯೂಕ್ಲಿಯಸ್ ಗಳು ಕಾಣಿಸಿಕೊಂಡು ಜೀವನ ಪುನರ್ನವೀಕರಿಸಿಕೊಂಡು ಹೆಚ್ಚು ಸಮರ್ಥ ಜೀವನ ನಡೆಸಲು ಸಜ್ಜಾಗುತ್ತವೆ.
ಈ ರೀತಿಯ ಪ್ರಕೃತಿಯೇ ಎರಡು ರೀತಿಯ ಲಿಂಗಾಣುಗಳ ರಚನೆಯಲ್ಲಿ ಬದಲಾವಣೆಗಳನ್ನು ಅಳವಡಿಸಿ ಯಶಸ್ವೀ ಪ್ರಜನನಕ್ಕೆ ಅನುಕೂಲ ಮಾಡಿಕೊಟ್ಟಿದೆ. ಜೀವವಿಕಾಸದಲ್ಲಿ ಕಾಲಕ್ರಮದಲ್ಲಿ ನೀರಿನಲ್ಲಿ ಜೀವಿಸುತ್ತಿದ್ದ ಜೀವಿಗಳು (ಮೀನುಗಳು, ಉಭಯಚರಿಗಳು) ನೆಲದಮೇಲಕ್ಕೆ ವಲಸೆ ಬಂದು ಜೀವಿಸಲು ಪ್ರಯತ್ನಿಸಿದಾಗ ತಮ್ಮ ದೇಹ ರಚನೆಯೊಂದೇ ಅಲ್ಲ ತಮ್ಮ ಪ್ರಜನನ ವಿಧಾನವನ್ನೂ ಮಾರ್ಪಡಿಸಿಕೊಳ್ಳಬೇಕಾಯಿತು. ನೀರಿನಲ್ಲಿನಂತೆ ಲಿಂಗಾಣುಗಳನ್ನು ಪಿತೃ ದೇಹದಿಂದ ಹೊರಕ್ಕೆ ವಿಸರ್ಜಿಸುವಂತಿರಲಿಲ್ಲ. ನೆಲದ ಮೇಲಿನ ಪರಿಸರ ಲಿಂಕಾಣುಗಳ ಚಟುವಟಿಕೆಗಳಿಗೆ ಪೂರಕವಾಗಿರುವುದಿಲ್ಲ. ಅನುವಾದ ಸಮಯದಲ್ಲಿ ಗಂಡು ಪ್ರಾಣಿಯಿಂದ ಪುರುಷಾಣುಗಳನ್ನು ಹೆಣ್ಣು ಪ್ರಾಣಿಯ ದೇಹಕ್ಕೆ ವರ್ಗಾಯಿಸಬೇಕಾಗುತ್ತದೆ. ಹೆಣ್ಣು ಪ್ರಾಣಿಯ ದೇಹದಲ್ಲಿ ಹೀಗೆ ಗಂಡು ಪ್ರಾಣಿಯಿಂದ ವರ್ಗಾಯಿಸಲ್ಪಟ್ಟ ಪುರುಷಾಣುಗಳನ್ನು ಸ್ವೀಕರಿಸಿ ನಿಷೇಚನೆ ನಡೆಯುವ ಸ್ತಳಕ್ಕೆ ಕೊಂಡೊಯ್ಯಬೇಕಾಗುತ್ತದೆ. ಅನಂತರ ನಿಷೇಚಿತ ಬೀಜಾಣುವನ್ನು ಅರ್ಥಾತ್ ತತ್ತಿಯನ್ನು ಹೊರಗೆ ನಿಕ್ಷೇಪಿಸುವುದು ಅಥವ ಪಿತೃ ದೇಹದಲ್ಲಿಯೆ ಉಳಿಸಿಕೊಂಡು ಬೆಳವಣಿಗೆಗೆ ಅನುಕೂಲ ಏರ್ಪಡಿಸಬೇಕಾಗುತ್ತದೆ. ಇದಕ್ಕಾಗಿಎರದೂ ಲಿಂಗದ ಪ್ರಾಣಿಗಳಲ್ಲಿ ಲಿಂಗಾಣುಗಳನ್ನು ಉತ್ಪಾದಿಸುವ ಲಿಂಗಾಂಗಗಳ ಜೊತೆಗೆ ಉಳಿದ ಕ್ರಿಯೆಗಳನ್ನು ನಿರ್ವಹಿಸಲು ಅನುಕೂಲವಾಗುವಂತೆ ಸಹಾಯಕವಾದ ಅನುಷಂಗಿಕ (ಅಕ್ಸೆಸರಿ) ಲಿಂಗಾಂಗಗಳನ್ನು ಬೆಳೆಸಿಕೊಂಡವು. ಹೀಗೆ ಪಿತೃ ದೇಹದ ಒಳಗೆ ನಡೆಯುವ ಪ್ರಜನನ ಪ್ರಕ್ರಿಯೆಯನ್ನು ಅಂತರನಿಷೇಚನ (ಇಂಟರ್ನಲ್ ಫರ್ಟಿಲೈಜೆಷನ್ ) ಎಂದು ಕರೆಯುತ್ತಾರೆ. ತತ್ತಿಗಳನ್ನು ಪಿತೃ ದೇಹದ ಹೊರಗೆ ನಿಕ್ಷೇಪಿಸುವ ಪ್ರಾಣಿಗಳನ್ನು ಅಂಡಜಗಳೆಂದು (ಓವಿಪ್ಯಾರಿಸ್) ಮತ್ತು ಪಿತೃ ದೇಹದ ಒಳಗೆ ಉಳಿಸಿಕೊಂಡು ಬೆಳವಣಿಗೆ ನಡೆಸುವ ಪ್ರಾಣಿಗಳನ್ನು ಜರಾಯುಜಿಗಳೆಂದು (ವೈವಿಪ್ಯಾರಸ್) ಕರೆಯುತ್ತಾರೆ.
ಕೆಲವು ಪ್ರಾಣಿಗಳು ಕಡಲಿನಲ್ಲಿ ಜೀವಿಸುವ ಶಾರ್ಕ್ ಮೀನುಗಳು ಆಹಾರ ಮತ್ತು ರಕ್ಷಾಕವಚ ಹೊಂದಿದ  ತತ್ತಿಗಳನ್ನು ಉತ್ಪತ್ತಿಮಾಡುತ್ತವೆ. ಆದರೆ ಇದನ್ನು ತಾಯಿಪ್ರಾಣಿ ತನ್ನ ದೇಹದಿಂದ ಹೊರಕ್ಕೆ ನಿಕ್ಷೇಪಿಸದೆ ತನ್ನ ದೇಹದಲ್ಲಿಯೆ ಅಂಡವಾಹಿನಿಯ ವಿಶೇಷ ಭಾಗದಲ್ಲಿ ಅದನ್ನು ಗರ್ಭಕೋಶ ಎನ್ನುತ್ತಾರೆ, ಉಳಿಸಿಕೊಂಡು ಬೆಳೆಯಲು ಅನುವುಮಾಡಿಕೊಡುತ್ತವೆ. ಇದೇ ರೀತಿ ಕೆಲವು ಕಪ್ಪೆ ಜಾತಿಗಳಲ್ಲಿ ದೇಹದ ಬೆನ್ನಿನಭಾಗದಲ್ಲಿ ಮೆದು ರಚನೆ ರಚಿಸಿಕೊಂಡು ಮೊಟ್ಟೆಗಳು ಬೆಳೆದು ಗೊದಮೊಟ್ಟೆಗಳು ಹೊರಬರುವವರೆಗೆ ಹೊತ್ತು ತಿರುಗಿ ಕಾಪಾಡುತ್ತವೆ. ಕೆಲವೊಂದು ಕಪ್ಪೆಗಳು ಮೊಟ್ಟೆಗಳನ್ನು ಬೆಳೆದು ಗೊದಮೊಟ್ಟೆಯಾಗುವವರೆಗೆ ಬಾಯಿಯಲ್ಲಿ ಇಟ್ಟುಕೊಂಡು ತಿರುಗುತ್ತವೆ. ಈ ವಿಧಾನದ ಪ್ರಜನನವನ್ನು ಅಂಡಜರಾಯುಜಿ (ಓವೊವೈವಿಪ್ಯಾರಸ್)ಎಂದು ಕರೆದಿದ್ದಾರೆ.
ಏಕಕೋಶ ಜೀವಿಗಳಿಂದ ವಿಕಾಸ ವೃಕ್ಷದಲ್ಲಿ ತುಸು ಮೇಲೆ ಬಂದರೆ ಬಹುಕೋಶ ಜೀವಿಗಳಲ್ಲಿ ಜೀವಕೋಶಗಳು ಎರಡು ಪದರಗಳಾಗಿ ವ್ಯವಸ್ಥೆಗೊಂಡಿರುವ ಸೀಲೆಂತರೇಟ, ವಂಶವಿದೆ. ಈ ವಂಶ ಅಂಬಲಿ ಮೀನುಗಳು, ಕಡಲತಾವರೆ, ಮತ್ತು ಹವಳಹುಳುಗಳನ್ನೊಳಗೊಳ್ಳುತ್ತದೆ. ಈ ವಂಶಕ್ಕೆ ಸೇರುವ ಬಹುಪಾಲು ಪ್ರಾಣಿಗಳು ಕಡಲ ವಾಸಿಗಳು. ಆದರೆ ಹೈಡ್ರ ಎಂಬೊಂದು ಪ್ರಾಣಿ ಸಿಹಿನೀರಿನ ಕೆರೆಕೊಳಗಳಲ್ಲಿ ವಾಸಿಸುತ್ತದೆ. ಹೈಡ್ರ ಸಿಹಿನೀರಿನ ಕೆರೆ ಕೊಳಗಳಲ್ಲಿ ಮುಳುಗಿರುವ ಗಿಡ ಗೆಂಟೆ, ಕಲ್ಲು ಮುಂತಾದವುಗಳಿಗೆ ಅಂಟಿಕೊಂಡು ಜೀವಿಸುತ್ತದೆ. ದೇಹ ಕೊಳವೆಯಾಕಾರದಲ್ಲಿದ್ದು ಬಿಡಿ ತುದಿಯಲ್ಲಿ ಬಾಯಿ ಎನ್ನಬಹುದಾದ ರಂಧ್ರವಿದೆ, ಅದನ್ನು ಸುತ್ತುವರಿದಂತೆ ಆರರಿಂದ ಎಂಟು ಕರಬಳ್ಳಿಗಳಿರುತ್ತವೆ (ಟೆಂಟಕಲ್ಸ್ ). ಈ ಪ್ರಾಣಿ ನಿರ್ಲಿಂಗ ಮತ್ತು ಲಿಂಗ ರೀತಿಯ ಪ್ರಜನನಗಳೆರೆಡೂ ವಿಧಾನವಾಗಿ ಸಂತಾನೋತ್ಪತ್ತಿ ನಡೆಸುತ್ತದೆ. ದೇಹದ ಮೇಲೆ ಮೊಗ್ಗಿನಾಕಾರದ ಉಬ್ಬು ಕಾಣಿಸಿಕೊಂಡು ಕ್ರಮೇಣ ಅದರ ಬಿಡಿ ತುದಿಯಲ್ಲಿ ಬಾಯಿ ಮತ್ತು ಕರಬಳ್ಳಿಗಳು ಬೆಳೆದು ಪೂರ್ಣವಾದ ಮೇಲೆ ಪಿತೃಪ್ರಾಣಿಯಿಂದ ಕಳಚಿಕೊಂಡು ಹೋಗಿ ಸ್ವತಂತ್ರ ಜೀವನ ನಡೆಸುತ್ತದೆ. ಇದನ್ನು ಅಂಕುರಣ ವಿಧಾನ ಎನ್ನುತ್ತಾರೆ. ಈ ಪ್ರಾಣಿಯಲ್ಲಿ ವುನರುತ್ಪಾದನೆಯೂ ಉಂಟು ಇದೂ ಒಂದು ವಿಧದಲ್ಲಿ ನಿರ್ಲಿಂಗ ರೀತಿಯ ಪ್ರಜನನವಾಗುತ್ತದೆ.
thumbnail|right|ವಿಕಾಸದಲ್ಲಿ ಮುಂದುವರೆದ ಕಶೇರುಕಗಳ ಪುರುಷಾಣುವಿನ ಚಿತ್ರ ಲಿಂಗರೀತಿಯ ಪ್ರಜನನ ದೇಹದ ಮೇಲೆ ಲೀಗಾಂಗಗಳು ಉಬ್ಬುಗಳ ರೀತಿಯಲ್ಲಿ ಕಾಣಿಸಿಕೊಳ್ಳುತ್ತವೆ. ಇವು ಕಾಣಿಸಿಕೊಳ್ಳುವ ದೇಹ ಭಾಗ ಮತ್ತು ಆಕಾರದಿಂದ ಇವುಗಳನ್ನು ಗಂಡು ಅಥವ ಹೆಣ್ಣು ಲಿಂಗಾಂಗಗಳೆಂದು ಗುರುತಿಸಬಹುದು. ಬಿಡಿಯಭಾಗದ ಕಡೆಗೆ ಶಂಖುವಿನಾಕಾರದವು ವೃಷಣಗಳು (ಟಿಸ್ಟಿಸ್)ಮತ್ತು ಬುಡಕ್ಕೆ ಅಂಟಿಕೊಂಡಿರುವ ಕಡೆಗೆ ಬೆಳೆಯುವ ದುಂಡು ಉಬ್ಬುಗಳು ಅಂಡಾಶಯಗಳು. ವೃಷಣಗಳಲ್ಲಿ ಅಂತರಾಲೀಯ (ಇಂಟರ್ ಸ್ವಿಟಿಯಲ್) ಜೀವಕೋಶಗಳು ಪ್ರವೇಶಿಸಿ ವಿಭಜನೆಗೊಂಡು ಸಂಖೆಯಲ್ಲಿ ವೃದ್ದಿಯಾಗಿ, ಒಂದು ಹಂತದಲ್ಲಿ ಮಿಯಾಸಿಸ್ ವಿಧಾನದಲ್ಲಿ ವಿಭಜನೆಗೊಂಡು ಅರ್ಧ ಸಂಖ್ಯೆಯ ಕ್ರೋಮೊಸೋಮುಗಳಿರುವ ಪುರುಷಾಣುಗಳನ್ನು ಉತ್ಪತ್ತಿ ಮಾಡುತ್ತವೆ. ಇವು ಬಲಿತು ಪಕ್ವವಾದ ಮೇಲೆ ಉಬ್ಬಿನ (ವೃಷಣದ) ತುದಿಯಲ್ಲಿ ಸಣ್ಣ ರಂಧ್ರ ಕಾಣಿಸಿಕೊಂಡು ಅದರ ಮೂಲಕ ಪುರುಷಾಣುಗಳು ಈಜಿಕೊಂಡು ಪಕ್ವವಾದ ಅಂಡಾಣುವಿನ ಅನ್ವೇಷಣೆಗೆ ತೊಡಗುತ್ತವೆ.
thumbnail|right|ಓವರಿಅಂಡಾಶಯದಲ್ಲಿ ಒಂದು ಜೀವಕೋಶ ಅಂಡಾಣುವಾಗಿ ನಿರ್ಧಾರಗೊಂಡು ಅದರ ಸುತ್ತ ಇತರ ಜೀವಕೋಶಗಳು ಅಂಡಾಣುವನ್ನು ರಕ್ಷಿಸುವ ಮತ್ತು ಪೋಷಿಸುವ ದಾದಿಗಳಾಗಿ ವರ್ತಿಸುತ್ತವೆ. ಅಂಡಾಣು ಪಕ್ವವಾದ ಮೇಲೆ ಅದು ಒಂದು ರೀತಿಯ ರಸಾಯನಿಕವನ್ನು ಉತ್ಪತ್ತಿಮಾಡುತ್ತದೆ ಮತ್ತು ಬಿಡಿ ತುದಿಯಲ್ಲಿ ಒಂದು ಸೂಕ್ಷ್ಮ ರಂಧ್ರವು ನಿರ್ಮಾಣವಾಗುತ್ತದೆ. ಇದು ಉತ್ಪತ್ತಿ ಮಾಡಿ ಹೊರ ಸೂಸುವ ರಸಾಯನದಿಂದ ಆಕರ್ಷಿತಗೊಂಡು ಪುರುಷಾಣುಗಳು ಅಂಡಾಣುವನ್ನು ಸಮೀಪಿಸಿ ಒಂದು ಅದರೊಡನೆ ಕೂಡಿ ನಿಷೇಚನೆಯನ್ನು ಪೂರ್ಣಗೊಳಿಸುತ್ತದೆ. ಇದು ಒಂದು ವಿಧಾನದಲ್ಲಿ ಅಂತರನಿಷೇಚನೆಯಾದರೂ ಪುರುಷಾಣುಗಳನ್ನು ಸುತ್ತಲ ನೀರಿಗೆ ವಿಸರ್ಜಿಸಿ ಸ್ವಲ್ವಕಾಲ ನೀರಿನಲ್ಲಿರುವ ಅವಕಾಶವನ್ನು ಒದಗಿಸುತ್ತದೆ.ಮುಂದುವರಿದ ಕಶೇರುಕಗಳೆನ್ನುವ ಮೀನುಗಳು ಮತ್ತು ಕಪ್ಪೆಗಳಲ್ಲಿ ಪುರುಷಾಣುಗಳು ಮತ್ತು ಅಂಡಾಣುಗಳೆರಡನ್ನೂ ನೀರಿಗೆ ವಿಸರ್ಜಿಸಿ ಪಿತೃ ಪ್ರಾಣಿಗಳು ತಮ್ಮ ಜವಾಬ್ದಾರಿಯನ್ನು ಕಳೆದುಕೊಳ್ಳುತ್ತವೆ. ನೀರಿನಲ್ಲಿಯೇ ಅವು ಚಲ್ಲಿಸಿ ಸಂಧಿಸಿ ನಿಷೇಚನೆಗೋಳ್ಳುತ್ತವೆ ಇವು ಬಹಿರ್ನಿಷೇಚನೆಗೆ ಸರಳ ಉದಾಹರಣೆ.
ಮುಂದುವರಿದು ನೆಲದ ಮೇಲೆ ವಾಸಿಸುವ ಪ್ರಾಣಿಗಳಾದ ಸರೀಸೃಪಗಳು, ಪಕ್ಷಿಗಳು ಮತ್ತು ಸ್ತನಿಗಳಲ್ಲಿ ಲಿಂಗಾಣುಗಳನ್ನು ಉತ್ಪತ್ತಿಮಾಡುವ, ಲಿಂಗಾಣುಗಳನ್ನು ಪ್ರಜನನ ಕಾಲದವರೆಗೆ ಸುರಕ್ಷಿತವಾಗಿ ಶೇಖರಿಸಿಡುವ, ಗಂಡು ಹೆಣ್ಣು ಪ್ರಾಣಿಗಳು ಕೂಡುವ ಸಂಭೋಗ ಕಾಲದಲ್ಲಿ ಪುರುಷಾಣುಗಳನ್ನು ಹೆಣ್ಣು ಪ್ರಾಣಿಯ ದೇಹಕ್ಕೆ ವರ್ಗಾಯಿಸುವ, ಹೀಗೆ ಸ್ವೀಕರಿಸಿದ ಪುರುಷಾಣುಗಳನ್ನು ನಿಷೇಚನೆಗೆ ಮೀಸಲಾದ ಭಾಗಕ್ಕೆ ಕೊಂಡೊಯ್ದು ನಿಷೇಚನೆಗೆ ಅನುವುಮಾಡಿಕೊಟ್ಟು, ಉತ್ಪತ್ತಿಯಾಗುವ ಜೀಜಾಣುವಿನ ಮುಂದಿನ ಬೆಳವಣಿಗೆಗೆ ಅನುಕೂಲವಾಗುವಂತೆ ಆಹಾರ ಮತ್ತು ರಕ್ಷಾಕವಚಗಳನ್ನು ಒದಗಿಸಿ ಆರಿಸಿದ ಜಾಗದಲ್ಲಿ ಅವುಗಳನ್ನು ಸಿಕ್ಷೇಪಿಸಿ ಅಥವಾ ತಾಯಿಪ್ರಾಣಿ ದೇಹದಲ್ಲಿಯೇ ಉಳಿಸಿಕೊಂಡು ಬೆಳವಣಿಗೆಗೆ ಅನುವುಮಾಡಿಕೊಡುವ ವಿಧಾನಗಳು ವಿಕಾಸಗೊಂಡಿವೆ.
ಉಲ್ಲೇಖ
ವರ್ಗ:ಜೀವಶಾಸ್ತ್ರ
ಆಡಿ
AUDI AG (ಕ್ಸೆಟ್ರಾ: NSU ) ಎಂಬುದು ಒಂದು ಜರ್ಮನ್‌ ಕಂಪನಿಯಾಗಿದ್ದು, ಆಡಿ ಬ್ರಾಂಡ್‌ನ  ಅಡಿಯಲ್ಲಿ ಅದು ಕಾರುಗಳನ್ನು ತಯಾರಿಸುತ್ತದೆ. ಇದು ವೋಕ್ಸ್‌ವ್ಯಾಗನ್ ಸಮೂಹದ ಒಂದು ಭಾಗವಾಗಿದೆ. ಆಡಿ ಎಂಬ ಹೆಸರು ಆಗಸ್ಟ್‌ ಹಾರ್ಚ್‌ ಎಂಬ ಸಂಸ್ಥಾಪಕನ ಕುಲನಾಮದ ಒಂದು ಲ್ಯಾಟಿನ್‌ ಭಾಷಾಂತರವಾಗಿದ್ದು, ಅದು ಸ್ವತಃ “ಕೇಳು!" (ಲಿಸನ್‌) ಎಂಬುದಕ್ಕಿರುವ ಜರ್ಮನ್‌ ಪದವಾಗಿದೆ. ಜರ್ಮನಿಯ ಬವೇರಿಯಾದ ಇಂಗ್ಲೋಸ್ಟಾಡ್‌ನಲ್ಲಿ ಆಡಿ ಕಂಪನಿಯ ಕೇಂದ್ರ ಕಚೇರಿಯಿದೆ.1964ರಿಂದಲೂ ಇದು ವೋಕ್ಸ್‌ವ್ಯಾಗನ್ ಸಮೂಹದ (ವೋಕ್ಸ್‌ವ್ಯಾಗನ್‌ AG) ಸಂಪೂರ್ಣ-ಸ್ವಾಮ್ಯದ (99.55%) ಒಂದು ಅಂಗಸಂಸ್ಥೆಯಾಗಿದೆ. ಹಿಂದಿನ ಮಾಲೀಕನಾದ ಡೈಮ್ಲರ್ ಬೆಂಝ್‌ನಿಂದ ಆಟೋ ಯುನಿಯನ್‌ನ ಸ್ವತ್ತುಗಳನ್ನು ವೋಕ್ಸ್‌ವ್ಯಾಗನ್‌ ಸಮೂಹವು ಖರೀದಿಸಿದ್ದರ ಒಂದು ಭಾಗವಾಗಿ ಆಡಿ ಎಂಬ ಹೆಸರನ್ನು ಗಳಿಸಿದ ನಂತರದ ಸ್ವಲ್ಪ ಕಾಲದಲ್ಲೇ, 1965ರಲ್ಲಿ ಆಡಿ 60/72/75/80/ಸೂಪರ್‌ 90 ಶ್ರೇಣಿಯ (ನಿಶ್ಚಿತವಾದ ರಫ್ತು ಮಾರುಕಟ್ಟೆಗಳಲ್ಲಿ ಕೇವಲ "ಆಡಿ" ಎಂಬ ಹೆಸರಿನಲ್ಲಿಯೇ ಮಾರಲ್ಪಡುವ) ಪರಿಚಯವಾಗುವುದರೊಂದಿಗೆ ವೋಕ್ಸ್‌ವ್ಯಾಗನ್ ಸಮೂಹವು ಆಡಿ ಬ್ರಾಂಡ್‌ನ್ನು ಮರುಬಿಡುಗಡೆ ಮಾಡಿತು.
ಕಂಪನಿಯ ಹುಟ್ಟು ಮತ್ತು ಅದರ ಹೆಸರು
thumb|left|ಆಡಿ ಮಾದರಿ E ಕಂಪನಿಯ ಹುಟ್ಟಿನ ಜಾಡನ್ನು ಕೆದಕಿದಾಗ, ಅದು ಮೂಲವನ್ನು 1899ರ ಇಸವಿಯಷ್ಟು ಹಿಂದಕ್ಕೆ ಮತ್ತು ಆಗಸ್ಟ್‌ ಹಾರ್ಚ್‌ವರೆಗೆ ತಂದು ಮುಟ್ಟಿಸುತ್ತದೆ. ಮೊಟ್ಟಮೊದಲ ಹಾರ್ಚ್‌ ಮೋಟಾರು ವಾಹನವು 1901ರಲ್ಲಿ ಝ್ವಿಕ್ಕಾವ್‌ನಲ್ಲಿ ತಯಾರಿಸಲ್ಪಟ್ಟಿತು. 1909ರಲ್ಲಿ, ತಾನು ಸಂಸ್ಥಾಪಿಸಿದ ಕಂಪನಿಯಿಂದಲೇ ಹಾರ್ಚ್‌ ಬಲವಂತವಾಗಿ ಹೊರಬರಬೇಕಾಯಿತು. ನಂತರ ಆತ ಝ್ವಿಕ್ಕಾವ್‌ನಲ್ಲಿ ಹೊಸತೊಂದು ಕಂಪನಿಯನ್ನು ಆರಂಭಿಸಿ, ಹಾರ್ಚ್‌ ಬ್ರಾಂಡ್‌ನ ಬಳಕೆಯನ್ನು ಮುಂದುವರೆಸಿದ. ಸರಕು ಮುದ್ರೆಯ (ಟ್ರೇಡ್‌ಮಾರ್ಕ್‌ನ) ಉಲ್ಲಂಘನೆ ಮಾಡಿದ್ದಕ್ಕಾಗಿ ಆತನ ಹಿಂದಿನ ಪಾಲುದಾರರು ಅವನ ಮೇಲೆ ಮೊಕದ್ದಮೆ ಹೂಡಿದರು ಮತ್ತು ಹಾರ್ಚ್‌ ಬ್ರಾಂಡ್‌ ಆತನ ಹಿಂದಿನ ಕಂಪನಿಗೆ ಸೇರಿದ್ದೆಂದು ಜರ್ಮನ್‌ ನ್ಯಾಯಾಲಯವೊಂದು ತೀರ್ಮಾನಿಸಿತು. ತನ್ನ ಹೊಸ ಕಾರು ವ್ಯವಹಾರದಲ್ಲಿ ತನ್ನದೇ ಸ್ವಂತ ಕುಟುಂಬ ನಾಮವನ್ನು ಬಳಸದಂತೆ ಆಗಸ್ಟ್‌ ಹಾರ್ಚ್‌ನನ್ನು ಪ್ರತಿಬಂಧಿಸಲಾಯಿತು. ಆದ್ದರಿಂದ, ತನ್ನ ಕಂಪನಿಗೆ ಹೊಸತೊಂದು ಹೆಸರನ್ನು ನೀಡಲು ಫ್ರಾಂಝ್‌ ಫಿಕೆನ್ಟ್‌ಷೆರ್‌ನ ವಾಸದ ಸಮುಚ್ಚಯದಲ್ಲಿ ಆತ ಒಂದು ಸಭೆಯನ್ನು ಕರೆದ. ಈ ಸಭೆ ನಡೆಯುವ ಅವಧಿಯಲ್ಲಿ ಫ್ರಾಂಝ್‌ನ ಮಗ ಕೋಣೆಯ ಮೂಲೆಯೊಂದರಲ್ಲಿ ಸದ್ದಿಲ್ಲದಂತೆ ಲ್ಯಾಟಿನ್‌ನ್ನು ಅಧ್ಯಯನ ಮಾಡುತ್ತಿದ್ದ. ಹಲವಾರು ಬಾರಿ ಏನನ್ನೋ ಹೇಳಬೇಕೆಂಬ ತವಕದಲ್ಲಿ ಆತ ಇರುವಂತೆ ತೋರುತ್ತಿತ್ತು; ಆದರೆ ತನ್ನ ಮಾತುಗಳನ್ನು ಒಳಗೇ ನುಂಗಿಕೊಂಡು, ತನ್ನ ಕೆಲಸವನ್ನು ಮುಂದುವರಿಸುತ್ತಿರುವಂತೆ ಕಂಡುಬರುತ್ತಿತ್ತು. ಕೊನೆಗೂ ಆತ, "ಅಪ್ಪಾ– ಆಡಿಯೇಟರ್ ಎಟ್‌ ಆಲ್ಟೆರಾ ಪಾರ್ಸ್‌ ... ಹಾರ್ಚ್‌ ಎಂದು ಕರೆಯುವ ಬದಲು ಅದನ್ನು ಆಡಿ ಎಂದು ಕರೆಯುವುದು ಒಂದು ಒಳ್ಳೆಯ ಉಪಾಯವಲ್ಲವಾ?" ಎಂದು ಹೇಳುವ ಮೂಲಕ ಮನದಾಳದ ಮಾತನ್ನು ಥಟ್ಟನೆ ಆಡಿಯೇಬಿಟ್ಟ. "ಹಾರ್ಚ್‌!" ಎಂದರೆ ಜರ್ಮನ್‌ ಭಾಷೆಯಲ್ಲಿ "ಕಿವಿಗೊಟ್ಟು ಕೇಳು!" ಅಥವಾ "ಆಲಿಸು" ಎಂದರ್ಥ. ಇದಕ್ಕೆ ಲ್ಯಾಟಿನ್‌ ಭಾಷೆಯಲ್ಲಿ "ಆಡಿ" ಎಂಬ ಹೆಸರಿದೆ (ಕೇಳಿಸುವ ಎಂಬುದಕ್ಕೆ ಹೋಲಿಸಿ). ಆ ಸಭೆಯಲ್ಲಿ ಭಾಗವಹಿಸಿದ್ದ ಎಲ್ಲರೂ ಈ ಕಲ್ಪನೆಯನ್ನು ಉತ್ಸಾಹಭರಿತರಾಗಿ ಪುರಸ್ಕರಿಸಿ ಒಪ್ಪಿದರು. AUDI ಎಂಬ ಹೆಸರು "ಆಟೋ ಯುನಿಯನ್‌ ಡ್ಯೂಯಿಷ್‌ಲೆಂಡ್‌ ಇಂಗ್ಲೋಸ್ಟಾಡ್‌" ಎಂಬ ಪದಗುಚ್ಛದ ಪ್ರಥಮಾಕ್ಷರಿಯಾಗಿ ನಿಲ್ಲುತ್ತದೆ ಎಂದು ಕೆಲವೊಮ್ಮೆ ತಪ್ಪಾಗಿ ಅರ್ಥೈಸಲಾಗಿದೆ; ಆದರೆ ಇದು ಕೇವಲ ಒಂದು ಚತುರತೆಯ ಹಿನ್ನೆಲೆಯಾಕ್ಷರಿ (backronym) ಆಗಿದೆಯೇ ಹೊರತು, ಕಂಪನಿಯ ಹೆಸರಿನ ನಿಜವಾದ ಮೂಲವಲ್ಲ.2,612 ಸಿಸಿ (2.6 ಲೀಟರ್‌‌) ನಾಲ್ಕು ಸಿಲಿಂಡರು ಮಾದರಿಯ ಒಂದು ಕಾರಿನೊಂದಿಗೆ ಆಡಿ ಕಾರು ತನ್ನ ಚಟುವಟಿಕೆಯನ್ನು ಪ್ರಾರಂಭಿಸಿತು. ಇದಾದ ನಂತರ 3564 ಸಿಸಿ (3.6 L) ಮಾದರಿ, 4680 ಸಿಸಿ (4.7 L) ಮಾದರಿ ಹಾಗೂ 5720 ಸಿಸಿ (5.7L) ಮಾದರಿಗಳು ಹೊರಬಂದವು. ಈ ಕಾರುಗಳು ಕ್ರೀಡಾಸ್ಪರ್ಧೆಗಳಲ್ಲೂ ಯಶಸ್ಸನ್ನು ಕಂಡವು. ಮೊಟ್ಟಮೊದಲ ಆರು ಸಿಲಿಂಡರು ಮಾದರಿಯಾದ 4655 ಸಿಸಿ (4.7 L) 1924ರಲ್ಲಿ ಕಾಣಿಸಿಕೊಂಡಿತು.ಸಾರಿಗೆ ಸಚಿವಖಾತೆಯಲ್ಲಿ ಒಂದು ಉನ್ನತ ಸ್ಥಾನಮಾನವು ದೊರಕಿದ್ದರಿಂದ, 1920ರಲ್ಲಿ ಆಗಸ್ಟ್‌ ಹಾರ್ಚ್‌ ಆಡಿ ಕಂಪನಿಯನ್ನು ಬಿಟ್ಟರೂ, ಧರ್ಮದರ್ಶಿ ಮಂಡಳಿಯ ಓರ್ವ ಸದಸ್ಯನ ರೂಪದಲ್ಲಿ ಆತ ಆಡಿ ಕಂಪನಿಯೊಂದಿಗೆ ತೊಡಗಿಸಿಕೊಂಡಿದ್ದ. 1921ರ ಸೆಪ್ಟೆಂಬರ್‌ನಲ್ಲಿ, ಒಂದು ಉತ್ಪಾದನಾ ಕಾರನ್ನು ಪ್ರಸ್ತುತ ಪಡಿಸುವ ಮೂಲಕ ಆಡಿ ಕಂಪನಿಯು ಮೊಟ್ಟಮೊದಲ ಜರ್ಮನ್‌ ಕಾರು ತಯಾರಕನೆಂಬ ಹೆಸರುಪಡೆಯಿತು. ಆಡಿ ಟೈಪ್‌ K ಎಂಬ ಈ ಮಾದರಿಯು ಎಡ-ಭಾಗದಲ್ಲಿನ ಚಾಲನಾ ವಿನ್ಯಾಸವನ್ನು ಒಳಗೊಂಡಿತ್ತು. ಎಡ-ಭಾಗದಲ್ಲಿನ ಚಾಲನಾ ವಿನ್ಯಾಸವು ಎದುರುಗಡೆಯಿಂದ ಬರುವ ವಾಹನ-ಸಂಚಾರದ ಒಂದು ಉತ್ತಮ ನೋಟವನ್ನು ನೀಡುವುದರ ಮೂಲಕ ವಾಹನಗಳನ್ನು ದಾಟಿ ಹಿಂದಕ್ಕೆ ಹಾಕುವ ಕುಶಲಚಲನೆಗಳನ್ನು ಕ್ಷೇಮಕರವಾಗಿಸಿತು. ಇದರಿಂದಾಗಿ, ಸದರಿ ಚಾಲನಾ ವಿನ್ಯಾಸದ ಮಹತ್ವವು 1920ರ ದಶಕದಲ್ಲಿ ಎಲ್ಲೆಡೆ ಹಬ್ಬಿತು ಮತ್ತು ಪ್ರಾಬಲ್ಯವನ್ನು ಸ್ಥಾಪಿಸಿತು.
ಆಟೋ ಯುನಿಯನ್‌ ಯುಗ
DKWನ ಮಾಲೀಕನಾದ ಜೋರ್ಗನ್‌ ರಾಸ್‌ಮುಸ್ಸೆನ್‌ 1928ರ ಆಗಸ್ಟ್‌ನಲ್ಲಿ ಆಡಿವೆರ್ಕ್‌ AGಯಲ್ಲಿನ ಬಹುಪಾಲು ಷೇರುಗಳನ್ನು ತನ್ನದಾಗಿಸಿಕೊಂಡ. ಅದೇ ವರ್ಷದಲ್ಲಿ, ಎಂಟು ಸಿಲಿಂಡರು ಎಂಜಿನುಗಳಿಗಾಗಿ ಮೀಸಲಾದ ತಯಾರಿಕಾ ಉಪಕರಣವನ್ನು ಒಳಗೊಂಡಂತೆ USನ ಮೋಟಾರು ವಾಹನ ತಯಾರಕನಾದ ರಿಕೆನ್‌ಬ್ಯಾಕರ್‌ ಕಂಪನಿಯ ಉಳಿಕೆಗಳನ್ನು ರಾಸ್‌ಮುಸ್ಸೆನ್‌ ತಂದ. ಈ ಎಂಜಿನುಗಳು 1929ರಲ್ಲಿ ಬಿಡುಗಡೆಯಾದ ಆಡಿ ಝ್ವಿಕ್ಕಾವ್‌ ಮತ್ತು ಆಡಿ ಡ್ರೆಸ್ಡನ್‌ ಮಾದರಿಗಳಲ್ಲಿ ಬಳಸಲ್ಪಟ್ಟವು. ಅದೇ ವೇಳೆಗೆ, ಆರು ಸಿಲಿಂಡರು ಮತ್ತು ನಾಲ್ಕು ಸಿಲಿಂಡರು (ಪಿಯುಗಿಯೊದಿಂದ ಪರವಾನಗಿ ಪಡೆದದ್ದು) ಮಾದರಿಗಳು ತಯಾರಾದವು. ಆ ಯುಗದ ಆಡಿ ಕಾರುಗಳು ವಿಶೇಷವಾದ ಸರ್ವಾಂಗೀಣ ವಿನ್ಯಾಸವನ್ನೊಳಗೊಂಡಿದ್ದ ವಿಲಾಸಿ ಕಾರುಗಳಾಗಿದ್ದವು. 1932ರಲ್ಲಿ, ಆಡಿ ಕಂಪನಿಯು ಹಾರ್ಚ್‌, DKW ಮತ್ತು ವಾಂಡರರ್‌ ಕಂಪನಿಗಳೊಂದಿಗೆ ವಿಲೀನಗೊಂಡು ಆಟೋ ಯುನಿಯನ್‌ನ ರೂಪುಗೊಳ್ಳುವಿಕೆಗೆ ಕಾರಣವಾಯಿತು. ಇದೇ ಅವಧಿಯಲ್ಲೇ ಕಂಪನಿಯು ಆಡಿ ಫ್ರಂಟ್‌ ಎಂಬ ಕಾರನ್ನು ಬಿಡುಗಡೆಮಾಡಿತು. ಇದು ಆರು ಸಿಲಿಂಡರಿನ ಎಂಜಿನೊಂದನ್ನು ಮುಂಚಕ್ರ ಚಾಲನೆಯೊಂದಿಗೆ ಸಂಯೋಜಿಸಿದ್ದ ಮೊಟ್ಟಮೊದಲ ಐರೋಪ್ಯ ಕಾರಾಗಿತ್ತು. ವಾಂಡರರ್‌ನೊಂದಿಗೆ ಹಂಚಿಕೊಳ್ಳಲಾದ ಘಟಕವೊಂದನ್ನು ಬಳಸಿಕೊಳ್ಳುವ ಮೂಲಕ ಇದನ್ನು ತಯಾರಿಸಲಾಗಿದ್ದು, ಡ್ರೈವ್‌ ಶಾಫ್ಟ್‌ ಮುಂಭಾಗಕ್ಕೆ ಎದುರಾಗಿರುವಂತೆ ಮಾಡುವಲ್ಲಿ ಡಿಗ್ರಿ ಕೋನದ ಮೂಲಕ ಅದು ತಿರುಗುತ್ತಿತ್ತು. IIನೇ ಜಾಗತಿಕ ಯುದ್ಧಕ್ಕೂ ಮೊದಲು, ಈ ನಾಲ್ಕು ಬ್ರಾಂಡ್‌ಗಳನ್ನು ಪ್ರತಿನಿಧಿಸಲು ಅಥವಾ ಸೂಚಿಸಲು, ನಾಲ್ಕು ಅಂತರಸಂಪರ್ಕಿತ ಉಂಗುರಗಳನ್ನು ಆಟೋ ಯುನಿಯನ್‌ ಬಳಸಿತು. ಆ ಉಂಗುರಗಳೇ ಇಂದು ಆಡಿ ಕಂಪನಿಯ ಲಾಂಛನಬಿಲ್ಲೆ (ಬ್ಯಾಜ್‌) ಆಗಿದೆ. ಆದರೂ, ಆ ಸಮಯದಲ್ಲಿದ್ದ ಆಟೋ ಯುನಿಯನ್‌ ರೇಸಿಂಗ್‌ ಕಾರುಗಳ ಮೇಲೆ ಮಾತ್ರವೇ ಈ ಬ್ಯಾಜ್‌ಗಳನ್ನು ಬಳಸಲಾಯಿತು. ಉಳಿದ ಸದಸ್ಯ ಕಂಪನಿಗಳು ತಂತಮ್ಮ ಸ್ವಂತ ಹೆಸರುಗಳು ಹಾಗೂ ಲಾಂಛನಗಳನ್ನು ಬಳಸಿದವು. ತಾಂತ್ರಿಕ ಅಭಿವೃದ್ಧಿಯ ಮೇಲೆ ಹೆಚ್ಚು ಹೆಚ್ಚು ಗಮನವನ್ನು ಕೇಂದ್ರೀಕರಿಸಲಾಯಿತು ಮತ್ತು ಕೆಲವೊಂದು ಆಡಿ ಕಾರು ಮಾದರಿಗಳು ಹಾರ್ಚ್‌ ಅಥವಾ ವಾಂಡರರ್‌ ನಿರ್ಮಿತ ಎಂಜಿನುಗಳನ್ನ ಬಳಸಿಕೊಂಡು ಚಾಲನೆಗೊಂಡವು. ಆ ಸಮಯದಲ್ಲಿ ತಲೆದೋರಿದ ಆರ್ಥಿಕ ಒತ್ತಡವನ್ನು ಪ್ರತಿಬಿಂಬಿಸುವಂತೆ, 1930ರ ದಶಕದಾದ್ಯಂತ ಸಣ್ಣಗಾತ್ರದ ಕಾರುಗಳ ತಯಾರಿಕೆಯೆಡೆಗೆ ಆಟೋ ಯುನಿಯನ್‌ ಕಂಪನಿಯು ಹೆಚ್ಚಿನ ಪ್ರಮಾಣದಲ್ಲಿ ಗಮನವನ್ನು ಕೇಂದ್ರೀಕರಿಸಿತು. ಇದರಿಂದಾಗಿ 1938ರ ವೇಳೆಗೆ ಜರ್ಮನ್‌ ಕಾರು ಮಾರುಕಟ್ಟೆಯಲ್ಲಿನ ಕಾರುಗಳ ಪೈಕಿ DKW ಬ್ರಾಂಡ್‌ 17.9%ನಷ್ಟು ಭಾಗವನ್ನು ಆಕ್ರಮಿಸಿಕೊಂಡರೆ, ಆಡಿ ಕಂಪನಿಯು ಕೇವಲ 0.1%ನಷ್ಟು ಭಾಗಕ್ಕೆ ತೃಪ್ತಿಕಾಣಬೇಕಾಯಿತು.
IIನೇ ಜಾಗತಿಕ ಯುದ್ಧದ ನಂತರದ ಚಿತ್ರಣ
ಬಹುತೇಕ ಜರ್ಮನ್‌ ತಯಾರಿಕಾ ವ್ಯವಸ್ಥೆಗಳಂತೆ, IIನೇ ಜಾಗತಿಕ ಯುದ್ಧವು ಬಿರುಸಾಗಿ ಆರಂಭಗೊಂಡ ನಂತರ, ಆಟೋ ಯುನಿಯನ್‌ನ ಘಟಕಗಳು ಸೇನಾ ಅಗತ್ಯದ ತಯಾರಿಕೆಗಾಗಿ ಹೊಸ ಉಪಕರಣಗಳಿಂದ ಸಜ್ಜುಗೊಳಿಸಲ್ಪಟ್ಟವು, ಮತ್ತು ಯುದ್ಧವು ಮುಂದುವರಿಯುತ್ತಿದ್ದಂತೆಯೇ ಅವು ಒಡನೆಯೇ ಬಾಂಬ್‌ ದಾಳಿಗೆ ಗುರಿಯಾದವು. ಹೀಗಾಗಿ ಅವೆಲ್ಲವೂ ತೀವ್ರವಾಗಿ ಹಾನಿಗೊಳಗಾದವು. ಸೋವಿಯತ್ ಒಕ್ಕೂಟದ ಸೇನಾ ಆಡಳಿತದ ಆದೇಶಾನುಸಾರ 1945ರಲ್ಲಿ ರಷ್ಯಾದ ಸೇನೆಯಿಂದ ದಾಳಿಯಾಗಿದ್ದರಿಂದ, ಯುದ್ಧ ಪರಿಹಾರಧನಗಳ ಒಂದು ಭಾಗವಾಗಿ ಅವನ್ನು ಕಳಚಿ ಬಿಡಿಬಿಡಿ ಮಾಡಲಾಯಿತು. ಇದನ್ನನುಸರಿಸಿ, ಕಂಪನಿಯ ಸಂಪೂರ್ಣ ಸ್ವತ್ತುಗಳನ್ನು ಯಾವುದೇ ಪರಿಹಾರಧನ ನೀಡದೆಯೇ ಕಸಿದುಕೊಳ್ಳಲಾಯಿತು. 1948ರ ಆಗಸ್ಟ್‌ 17ರಂದು ಚೆಮ್ನಿಟ್ಜ್‌ನ ಆಟೋ ಯುನಿಯನ್‌ AGಯನ್ನು ವಾಣಿಜ್ಯೋದ್ದೇಶದ ದಾಖಲಾತಿ ಪುಸ್ತಕದಿಂದ ತೆಗೆದುಹಾಕಲಾಯಿತು. ಈ ನಡೆಗಳ ಮೇಲೆ ಜರ್ಮನಿಯ ಆಟೋ ಯುನಿಯನ್‌ AGಯನ್ನು ಮಟ್ಟಹಾಕಿದುದರ ಪ್ರಭಾವವಿತ್ತು. ಝ್ವಿಕ್ಕಾವ್‌ನ ಆಡಿ ಘಟಕದ ಅವಶೇಷಗಳು ಅಥವಾ ಉಳಿಕೆಗಳು VEB ("ಜನರ ಸ್ವಾಮ್ಯದ ಉದ್ಯಮಕ್ಕಾಗಿ") ಆಟೋಮೊಬೈಲ್ವೆರ್ಕ್‌ ಝ್ವಿಕ್ಕಾವ್‌, ಅಥವಾ ಚಿಕ್ಕದಾಗಿ AWZ ಎಂದಾದವು (ಇದನ್ನು ಭಾಷಾಂತರಿಸಿದಾಗ ಆಟೋಮೊಬೈಲ್‌ ಕಾರ್ಖಾನೆ ಝ್ವಿಕ್ಕಾವ್ ಎಂದಾಗುತ್ತದೆ). ಝ್ವಿಕ್ಕಾವ್‌ನಲ್ಲಿನ ಹಿಂದಿನ ಆಡಿ ಕಾರ್ಖಾನೆಯು, ಯುದ್ಧಕ್ಕೆ-ಮುಂಚಿದ್ದ ಮಾದರಿಗಳನ್ನು ಜೋಡಣೆ ಮಾಡುವ ಕೆಲಸವನ್ನು 1949ರಲ್ಲಿ ಮತ್ತೊಮ್ಮೆ ಪ್ರಾರಂಭಿಸಿತು. ಈ DKW ಮಾದರಿಗಳು IFA F8 ಮತ್ತು IFA F9 ಎಂಬುದಾಗಿ ಮರುನಾಮಕರಣಗೊಂಡವು ಹಾಗೂ ಅವು ಪಶ್ಚಿಮ ಜರ್ಮನ್‌ ಆವೃತ್ತಿಗಳಂತೆಯೇ ಇದ್ದವು. ಪಶ್ಚಿಮ ಮತ್ತು ಪೂರ್ವ ಜರ್ಮನ್‌ ಮಾದರಿಗಳು ಸಾಂಪ್ರದಾಯಿಕ ಮತ್ತು ಪ್ರಖ್ಯಾತ DKW ಎರಡು-ಸ್ಟ್ರೋಕ್‌ ಎಂಜಿನುಗಳನ್ನು ಅಳವಡಿಸಿಕೊಂಡಿದ್ದವು.
ಹೊಸ ಆಟೋ ಯುನಿಯನ್‌
ಪಶ್ಚಿಮ ಜರ್ಮನಿಯಲ್ಲಿ ಕೇಂದ್ರಕಚೇರಿಯನ್ನು ಹೊಂದಿದ್ದ ಒಂದು ಹೊಸ ಆಟೋ ಯುನಿಯನ್‌, ಬವೇರಿಯಾದ ಇಂಗ್ಲೋಸ್ಟಾಡ್‌ನಲ್ಲಿ ಪ್ರಾರಂಭವಾಯಿತು‌. ಇದಕ್ಕೆ ಬವೇರಿಯಾದ ರಾಜ್ಯ ಸರ್ಕಾರ ಮತ್ತು ಮಾರ್ಷಲ್‌ ಯೋಜನೆ ನೆರವಿನಿಂದ ಸಾಲಗಳನ್ನು ಪಡೆಯಲಾಗಿತ್ತು. ಸುಧಾರಿತ ಕಂಪನಿಯು 1949ರ ಸೆಪ್ಟೆಂಬರ್‌ 3ರಂದು ಪ್ರಾರಂಭವಾಯಿತು ಹಾಗೂ ಎರಡು-ಸ್ಟ್ರೋಕ್‌ ಎಂಜಿನುಗಳೊಂದಿಗಿನ ಮುಂಚಕ್ರ ಚಾಲನೆಯ ವಾಹನಗಳನ್ನು ತಯಾರಿಸುವ DKWನ ಸಂಪ್ರದಾಯವನ್ನು ಅದು ಮುಂದುವರಿಸಿತು. ಚಿಕ್ಕದಾದ ಆದರೆ ಗಟ್ಟಿಮುಟ್ಟಾದ ಒಂದು 125 ಸಿಸಿ ಮೋಟಾರ್‌ಸೈಕಲ್‌ ಮತ್ತು DKW F 89 L ಹೆಸರಿನ ಒಂದು DKW ವಿತರಣಾ ವ್ಯಾನಿನ ಉತ್ಪಾದನೆಯನ್ನು ಇದು ಒಳಗೊಂಡಿತ್ತು. ಡೈಮ್ಲರ್ ಬೆಂಝ್‌ನ ಅಡಿಯಲ್ಲಿನ ಮಾಲೀಕತ್ವದ ಒಂದು ಅವಧಿಯ ನಂತರ, 1964ರಲ್ಲಿ ವೋಕ್ಸ್‌ವ್ಯಾಗನ್ ಸಮೂಹವು ಇಂಗ್ಲೋಸ್ಟಾಡ್‌ನಲ್ಲಿನ ಕಾರ್ಖಾನೆ ಹಾಗೂ ಆಟೋ ಯುನಿಯನ್‌ನ ಸರಕುಮುದ್ರೆಯ ಹಕ್ಕುಗಳನ್ನು ವಶಪಡಿಸಿಕೊಂಡಿತು. ಆರಾಮದಾಯಕವಾದ ನಾಲ್ಕು-ಸ್ಟ್ರೋಕ್‌ ಎಂಜಿನುಗಳ ಕಡೆಗೆ ಗ್ರಾಹಕರು ಹೆಚ್ಚು ಆಕರ್ಷಿತರಾದುದರಿಂದ, 1960ರ ದಶಕದ ಮಧ್ಯಭಾಗದ ವೇಳೆಗೆ ಎರಡು-ಸ್ಟ್ರೋಕ್‌ ಎಂಜಿನುಗಳ ಜನಪ್ರಿಯತೆ ಕಮ್ಮಿಯಾಯಿತು. 1965ರ ಸೆಪ್ಟೆಂಬರ್‌ನಲ್ಲಿ, DKW F102ಗೆ ನಾಲ್ಕು-ಸ್ಟ್ರೋಕ್‌ ಎಂಜಿನೊಂದನ್ನು ಅಳವಡಿಸಿಕೊಳ್ಳುವ ಮತ್ತು ಮುಂಭಾಗ-ಹಿಂಭಾಗಗಳ ವಿನ್ಯಾಸಗಳಲ್ಲಿ ಒಂದಷ್ಟು ಬದಲಾವಣೆಗಳನ್ನು ಕಾಣುವ ಅವಕಾಶ ದೊರೆಯಿತು. DKW ಬ್ರಾಂಡ್‌ನ ಕಾರುಗಳು ಎರಡು-ಸ್ಟ್ರೋಕ್‌ ತಂತ್ರಜ್ಞಾನದೊಂದಿಗೆ ಗುರುತಿಸಿಕೊಂಡಿದ್ದರಿಂದಾಗಿ, ಮತ್ತು ಈ ಮಾದರಿಯನ್ನು ಆಂತರಿಕವಾಗಿ F103 ಎಂದು ವರ್ಗೀಕರಿಸಿದ್ದರಿಂದಾಗಿ ಅವನ್ನು ವೋಕ್ಸ್‌ವ್ಯಾಗನ್‌ ಕಂಪನಿಯು ವರ್ಜಿಸುವುದರ ಜೊತೆಗೆ, ಕೇವಲ "ಆಡಿ" ಎಂಬ ಹೆಸರಿನಲ್ಲಿಯೇ ಮಾರಾಟಮಾಡಿತು. ಸದರಿ ಮಾದರಿಯ ನಂತರದ ಅಭಿವೃದ್ಧಿಪಡಿಸಿದ ಮಾದರಿಗಳನ್ನು ಅವುಗಳ ಅಶ್ವಶಕ್ತಿ ಶ್ರೇಯಾಂಕಗಳ ಆಧಾರದ ಮೇಲೆ ಹೆಸರಿಸಲಾಯಿತು ಹಾಗೂ ಆಡಿ 60, 75, 80, ಮತ್ತು ಸೂಪರ್ 90 ಎಂಬ ಹೆಸರಿನಲ್ಲಿ 1972ರವರೆಗೆ ಮಾರಾಟ ಮಾಡಲಾಯಿತು. thumb|1973ರಲ್ಲಿದ್ದಂತೆ ವೋಲ್ಫ್ಸ್‌ಬರ್ಗ್‌ನಲ್ಲಿನ ಆಡಿ 80 ಕಾರಿನ ಜೋಡಣೆ-ಸಾಲು (ಅಸೆಂಬ್ಲಿ ಲೈನ್‌).ಸ್ಟಟ್‌ಗಾರ್ಟ್‌ ಸಮೀಪದ ನೆಕರ್‌ಸಲ್ಮ್‌ನಲ್ಲಿ ನೆಲೆಗೊಂಡಿದ್ದ NSU ಕಂಪನಿಯೊಂದಿಗೆ 1969ರಲ್ಲಿ ಆಟೋ ಯುನಿಯನ್‌ ವಿಲೀನಗೊಂಡಿತು. 1950ರ ದಶಕದಲ್ಲಿ, NSU ಕಂಪನಿಯು ಮೋಟಾರ್‌ಸೈಕಲ್‌ಗಳ ವಿಶ್ವದ ಅತಿದೊಡ್ಡ ತಯಾರಕನಾಗಿತ್ತು. ಆದರೆ NSU ಪ್ರಿಂಝ್‌, TT ಮತ್ತು TTS ಆವೃತ್ತಿಗಳಂಥ ಪುಟ್ಟ ಕಾರುಗಳನ್ನು ಉತ್ಪಾದಿಸುವೆಡೆಗೆ ತನ್ನ ದಿಕ್ಕನ್ನು ಅದು ಬದಲಾಯಿಸಿಕೊಂಡಿತ್ತು. ಈ ಆವೃತ್ತಿಗಳು ಈಗಲೂ ವಿಂಟೇಜ್‌ ಪಂದ್ಯದ ಕಾರುಗಳಾಗಿ ಜನಪ್ರಿಯವಾಗಿವೆ. ಫೆಲಿಕ್ಸ್‌ ವ್ಯಾಂಕೆಲ್‌ನ ಪರಿಕಲ್ಪನೆಗಳನ್ನು ಆಧರಿಸಿದ ಹೊಸ ಆವರ್ತಕ ಎಂಜಿನುಗಳ (ರೋಟರಿ ಎಂಜಿನುಗಳ) ಮೇಲೆ NSU ಕಂಪನಿಯು ನಂತರ ತನ್ನ ಗಮನವನ್ನು ಕೇಂದ್ರೀಕರಿಸಿತು. 1967ರಲ್ಲಿ, ಹೊಸ NSU Ro 80 ಮಾದರಿಯು ಆಕಾಶಯಾನದ ಯುಗದ್ದು ಎಂದು ಹೇಳಲಾಗುವ ಒಂದು ನವನವೀನ ಕಾರಾಗಿತ್ತು. ಏರೋಡೈನಮಿಕ್ ವಿನ್ಯಾಸ, ಹಗುರವಾದ ತೂಕ, ಮತ್ತು ಸುರಕ್ಷತೆ ಇವೇ ಮೊದಲಾದ ತಾಂತ್ರಿಕ ಅಂಶಗಳಲ್ಲಿ ಈ ಕಾರು ಸಾಕಷ್ಟು ಮುಂದುವರೆದಿತ್ತು. ಆದರೆ ಆವರ್ತಕ ಎಂಜಿನುಗಳಿಗೆ ಸಂಬಂಧಿಸಿದಂತೆ ಕಂಡುಬಂದ ಆರಂಭಿಕ ಸಮಸ್ಯೆಗಳು NSUನ ಸ್ವಾತಂತ್ರ್ಯಕ್ಕೆ ಅಂತ್ಯ ಹಾಡಿದವು. ಇಂದು ನೆಕರ್‌ಸಲ್ಮ್‌ ಘಟಕವನ್ನು A6 ಮತ್ತು A8ನಂತಹ ದೊಡ್ಡದಾದ ಆಡಿ ಮಾದರಿಗಳನ್ನು ತಯಾರಿಸಲು ಬಳಸಲಾಗುತ್ತಿದೆ. ನೆಕರ್‌ಸಲ್ಮ್‌ ಕಾರ್ಖಾನೆಯು ಕ್ವಾಟ್ರೋ GmbHಗೂ ನೆಲೆಯಾಗಿದ್ದು, ಈ ಅಂಗಸಂಸ್ಥೆಯು R8 ಮತ್ತು "RS" ಮಾದರಿ ಶ್ರೇಣಿಯ ಉನ್ನತ ಕಾರ್ಯಕ್ಷಮತೆಯ ಆಡಿ ಕಾರುಗಳ ಅಭಿವೃದ್ಧಿ ಹಾಗೂ ಉತ್ಪಾದನೆಯ ಹೊಣೆಯನ್ನು ಹೊತ್ತಿದೆ. NSU ಕಂಪನಿಯು ತನ್ನನ್ನು ತೊಡಗಿಸಿಕೊಂಡಿದ್ದ K70 ಎಂಬ ಮಧ್ಯಮ-ಗಾತ್ರದ ಕಾರು, ಹಿಂಭಾಗದಲ್ಲಿ-ಎಂಜಿನನ್ನು ಹೊಂದಿದ್ದ ಪ್ರಿಂಝ್‌ ಮಾದರಿಗಳು ಹಾಗೂ ಅತಿ-ನವ್ಯವಾದ NSU Ro 80 ಮಾದರಿಗಳ ನಡುವಿನಲ್ಲಿ ಗುರುತಿಸಿಕೊಳ್ಳುವ ಉದ್ದೇಶವನ್ನು ಹೊಂದಿತ್ತು. ಆದಾಗ್ಯೂ, ವೋಕ್ಸ್‌ವ್ಯಾಗನ್‌ ಕಂಪನಿಯು K70 ಮಾದರಿಯನ್ನು ತನ್ನದೇ ಸ್ವಂತ ಶ್ರೇಣಿಗಾಗಿ ತೆಗೆದುಕೊಂಡಿತು. ಹೀಗಾಗಿ ಒಂದು ಪ್ರತ್ಯೇಕ ಬ್ರಾಂಡ್‌ ಆಗಿ ಹೊರಹೊಮ್ಮುವ NSUನ ಪ್ರಯತ್ನವು ಕೊನೆಯಾದಂತಾಯಿತು.
ಕಾರಿನ ಬಾಹ್ಯಸ್ವರೂಪಗಳು
ಸವೆಯುವಿಕೆಯನ್ನು ತಡೆಯುವ ದೃಷ್ಟಿಯಿಂದ ಆಡಿ ಕಂಪನಿಯು 100% ಗ್ಯಾಲ್ವನೀಕೃತ (ವಾಹನದ ಕಬ್ಬಿಣದ ಮೈ ತುಕ್ಕುಹಿಡಿಯದಂತಿರಲು ವಿದ್ಯುತ್ತನ್ನು ಬಳಸದೆಯೇ ಅದರ ಮೇಲೆ ಸತುವನ್ನು ಲೇಪಿಸುವ ಪ್ರಕ್ರಿಯೆಗೆ ಗ್ಯಾಲ್ವನೀಕರಣ ಎಂದು ಹೆಸರು) ಕಾರುಗಳನ್ನು ತಯಾರಿಸುತ್ತದೆ. ಅಷ್ಟೇ ಅಲ್ಲ, ಸರಿಸುಮಾರು 1975ನೇ ಇಸವಿಯಲ್ಲಿ ಪೋರ್ಷೆಯು ಈ ಪ್ರಕ್ರಿಯೆಯನ್ನು ಪರಿಚಯಿಸಿದ ನಂತರ ಗ್ಯಾಲ್ವನೀಕರಣ ಪ್ರಕ್ರಿಯೆಯನ್ನು ಅಳವಡಿಸಿಕೊಂಡ ಮೊಟ್ಟಮೊದಲ ಸಮೂಹ-ಮಾರುಕಟ್ಟೆ ವಾಹನ ಇದಾಗಿತ್ತು. ಇತರ ಮುನ್ನೆಚ್ಚರಿಕಾ ಕ್ರಮಗಳ ಜೊತೆಗೆ ವಾಹನದ ಸಂಪೂರ್ಣ ಭಾಗಕ್ಕೆ ಸತುವನ್ನು ಲೇಪಿಸುವ ಪ್ರಕ್ರಿಯೆಯು ತುಕ್ಕುಹಿಡಿಯುವಿಕೆಯನ್ನು ತಡೆಯುವಲ್ಲಿ ಹೆಚ್ಚು ಪರಿಣಾಮಕಾರಿಯೆಂದು ಸಾಬೀತಾಗಿದೆ. ಇದರ ಪರಿಣಾಮವಾಗಿ ಹೊರಹೊಮ್ಮಿದ ಕಾರಿನ ಮೈನ ಬಾಳಿಕೆಯು ಆಡಿ ಕಂಪನಿಯ ನಿರೀಕ್ಷೆಗಳನ್ನೂ ದಾಟಿಕೊಂಡು ಹೋದವು. ಇದರಿಂದಾಗಿ, ಸವೆಯುವಿಕೆ, ತೂತುಕೊರೆಯುವಿಕೆಗೆ ಪ್ರತಿಯಾಗಿ ನೀಡಲಾಗುತ್ತಿದ್ದ 10-ವರ್ಷದ ಮೂಲ ಖಾತರಿಯನ್ನು (ವಾರಂಟಿ) ಪ್ರಸ್ತುತ ಚಾಲ್ತಿಯಲ್ಲಿರುವ 12 ವರ್ಷಗಳಿಗೆ (ತುಕ್ಕುಹಿಡಿಯದ ಅಲ್ಯೂಮಿನಿಯಂ ಮೈನ ಕಾರುಗಳನ್ನು ಹೊರತುಪಡಿಸಿ) ವಿಸ್ತರಿಸಲು ತಯಾರಕರಿಗೆ ಅವಕಾಶ ಮಾಡಿಕೊಟ್ಟಂತಾಯಿತು. ಸಂಪೂರ್ಣವಾದ-ಅಲ್ಯೂಮಿನಿಯಂ ಕಾರೊಂದನ್ನು ಪ್ರಸ್ತುತಪಡಿಸಿದ ಹೆಗ್ಗಳಿಕೆ ಆಡಿ ಕಂಪನಿಯದು. 1994ರಲ್ಲಿ ಬಿಡುಗಡೆಯಾದ ಆಡಿ A8 ಮಾದರಿಯು ಅಲ್ಯುಮಿನಂ ಸ್ಪೇಸ್‌ ಫ್ರೇಮ್‌ ತಂತ್ರಜ್ಞಾನವನ್ನು (ಇದಕ್ಕೆ ಆಡಿ ಸ್ಪೇಸ್‌ ಫ್ರೇಂ ಎಂದು ಹೆಸರು) ಪರಿಚಯಿಸಿತು. ತೊಂಬತ್ತರ ದಶಕದ ಮಧ್ಯಭಾಗದಲ್ಲಿ ವಾಹನಗಳ ಒಂದು ಹೊಸ ಶ್ರೇಣಿಯನ್ನು ಆಡಿ ಕಂಪನಿಯು ಪರಿಚಯಿಸಿತಲ್ಲದೇ, ಮುನ್ನಂಚಿನ ತಂತ್ರಜ್ಞಾನ ಹಾಗೂ ಉನ್ನತ ಕಾರ್ಯಕ್ಷಮತೆಯನ್ನು ಪಟ್ಟಾಗಿ ಹಿಡಿದು ಮುಂದುವರಿಸಿಕೊಂಡು ಬಂದಿದೆ. ಆ ಪ್ರಯತ್ನಕ್ಕೂ ಮುಂಚಿತವಾಗಿ, ಈ ಕೌಶಲಕ್ಕಾಗಿ ಅಲ್ಯುಮಿನಂನಿಂದ ರೂಪಿಸಲ್ಪಟ್ಟ ಟೈಪ್‌ 44 ಅಡಿಗಟ್ಟನ್ನು ಪೂರ್ವಪರೀಕ್ಷಾ ಸಾಧನವಾಗಿಸಿದ ಉದಾಹರಣೆಗಳನ್ನು ಆಡಿ ಕಂಪನಿಯು ಬಳಸಿತ್ತು.
ಚಾಲನಾ ವಿನ್ಯಾಸ
ವೋಕ್ಸ್‌ವ್ಯಾಗನ್‌-ಯುಗದ ನಂತರದ ತನ್ನೆಲ್ಲಾ ಕಾರುಮಾದರಿಗಳಲ್ಲಿ, ತನ್ನೆರಡು ಪ್ರಧಾನ ಪ್ರತಿಸ್ಫರ್ಧಿಗಳಾದ ಮರ್ಸಿಡಿಸ್‌-ಬೆಂಝ್‌ ಮತ್ತು BMW ಕಂಪನಿಗಳು ಒಲವು ತೋರಿದಂತೆ, ಸಾಂಪ್ರದಾಯಿಕ ಹಿಂಚಕ್ರ ಚಾಲನೆಯ ವಿನ್ಯಾಸವನ್ನು ಅಳವಡಿಸಿಕೊಳ್ಳಲು ಆಡಿ ಕಂಪನಿಯು ದೃಢವಾಗಿ ನಿರಾಕರಿಸಿದೆ. ಅದರ ಬದಲು ಮುಂಚಕ್ರ ಚಾಲನೆ ಇಲ್ಲವೇ ನಾಲ್ಕು-ಚಕ್ರ ಚಾಲನೆಯ ಕಡೆಗೆ ಒಲವು ತೋರಿಸಿದೆ. ಇದನ್ನು ಸಾಧಿಸಲು, ಅನುಲಂಬವಾಗಿ ಮುಂಭಾಗದಲ್ಲಿ ಹುದುಗಿಸಲಾದ ಎಂಜಿನ್‌ನ್ನು ಒಳಗೊಳ್ಳುವಂತೆ ಆಡಿ ಕಂಪನಿಯು ತನ್ನ ಕಾರುಗಳನ್ನು ಎಂದಿನಂತೆ ವಿನ್ಯಾಸಗೊಳಿಸಿದೆ. ಅಚ್ಚುಗಂಬಿಯ ಪಟ್ಟಿಯ ಮುಂಭಾಗದಲ್ಲಿನ ಮುಂಚಕ್ರಗಳ– ಮೇಲೆ "ಮೇಲಿನಿಂದ ತೂಗುಹಾಕಿರುವ" ಭಂಗಿಯಲ್ಲಿ ಈ ಎಂಜಿನು ಸ್ಥಿತವಾಗಿರುತ್ತದೆ. ನಾಲ್ಕು-ಚಕ್ರ ಚಾಲನೆಯನ್ನು ಸುಲಭವಾಗಿ ಅಳವಡಿಸಿಕೊಳ್ಳಲು ಇದು ಅವಕಾಶಮಾಡಿಕೊಡುವುದರ ಜೊತೆಗೆ, 50:50 ಅನುಪಾತದ ತೂಕ ವಿತರಣೆಯ ಮಾದರಿಗೆ ವಿರುದ್ಧವಾಗಿ (ಎಲ್ಲಾ ಮುಂಚಕ್ರ ಚಾಲನೆಯ ಕಾರುಗಳು ವರ್ತಿಸುವ ರೀತಿಯಲ್ಲೇ) ಇದು ಸಾಗುತ್ತದೆ.A3 ಮತ್ತು TTಯಂತಹ ಮಾದರಿಗಳಲ್ಲಿ ಕ್ವಾಟ್ರೋ ಲಾಂಛನಬಿಲ್ಲೆಯನ್ನು (ಬ್ಯಾಜ್‌) ಆಡಿ ಕಂಪನಿಯು ಇತ್ತೀಚಿಗೆ ಬಳಸಿದೆ. ಮುಂಚಿನ ವರ್ಷಗಳಲ್ಲಿದ್ದಂತೆ, ಒಂದು ಮೆಕ್ಯಾನಿಕಲ್ ಸೆಂಟರ್ ಡಿಫರೆನ್ಷಿಯಲ್‌ನೊಂದಿಗಿನ ಟಾರ್ಸನ್‌-ಆಧರಿತ ವ್ಯವಸ್ಥೆಯನ್ನು ಈ ಮಾದರಿಗಳು ವಾಸ್ತವವಾಗಿ ಬಳಸುವುದಿಲ್ಲ. ಆದರೆ ಸ್ವೀಡಿಷ್‌ ಹಾಲ್ಡೆಕ್ಸ್ ಟ್ರಾಕ್ಷನ್ ಎಲೆಕ್ಟ್ರೊ-ಮೆಕ್ಯಾನಿಕಲ್ ಕ್ಲಚ್‌ 4WD ವ್ಯವಸ್ಥೆಯೊಂದಿಗಿನದನ್ನು ಬಳಸುತ್ತವೆ.
ಎಂಜಿನುಗಳು
1980ರ ದಶಕದಲ್ಲಿ, ವೋಲ್ವೋದ ಜೊತೆಯಲ್ಲಿ ಆಡಿ ಕಂಪನಿಯು ಇನ್‌ಲೈನ್‌ 5 ಸಿಲಿಂಡರಿನ, 2.1/2.2 L ಎಂಜಿನಿನ ಚಾಂಪಿಯನ್‌ ಆಗಿತ್ತು. ಹೆಚ್ಚು ಸಾಂಪ್ರದಾಯಿಕವಾದ 6 ಸಿಲಿಂಡರಿನ ಎಂಜಿನುಗಳಿಗೆ ಇದು ಸುದೀರ್ಘಕಾಲದ ಪರ್ಯಾಯವಾಗಿತ್ತು. ಈ ಎಂಜಿನನ್ನು ಕೇವಲ ಬೃಹತ್‌ ತಯಾರಿಕೆಯ ಕಾರುಗಳಲ್ಲಿ ಮಾತ್ರವೇ ಅಲ್ಲದೆ ತಮ್ಮ ಕಂಪನಿಯ ಪಂದ್ಯದ ಕಾರುಗಳಲ್ಲಿಯೂ ಅವು ಬಳಸಿದವವು. 2.1 L ಇನ್‌ಲೈನ್‌ 5 ಸಿಲಿಂಡರಿನ ಎಂಜಿನನ್ನು 1980ರ ದಶಕದಲ್ಲಿ ಓಟದ ಸ್ಪರ್ಧೆ ಕಾರುಗಳಿಗೆ ಒಂದು ಅಡಿಗಟ್ಟಾಗಿ ಬಳಸಲಾಯಿತು. ಮಾರ್ಪಾಡಿನ ನಂತರ 400 ಅಶ್ವಶಕ್ತಿಗೂ (298 kW) ಮೀರಿದ ಶಕ್ತಿಯನ್ನು ಇದಕ್ಕೆ ಒದಗಿಸಲಾಗಿತ್ತು. 1990ಕ್ಕೂ ಮುಂಚೆ, 2.0 L ಮತ್ತು 2.3 L ಗಳ ನಡುವಣ ಸ್ಥಳಾಂತರಣ ಮಾಡುವ ಮೂಲಕ ಎಂಜಿನುಗಳನ್ನು ತಯಾರಿಸಲಾಗುತ್ತಿತ್ತು. ಎಂಜಿನು ಸಾಮರ್ಥ್ಯದ ಈ ಶ್ರೇಣಿಯು ಉತ್ತಮ ಇಂಧನ ಮಿತವ್ಯಯ (1980ರ ದಶಕದಲ್ಲಿ ಪ್ರತಿಯೊಬ್ಬ ಮೋಟಾರು ಚಾಲಕರ ಮನಸ್ಸಿನಲ್ಲಿದ್ದುದು ಇದೇ ಆಗಿತ್ತು) ಮತ್ತು ಒಂದು ಉತ್ತಮ ಮೊತ್ತದ ಶಕ್ತಿಯ ಒಂದು ಉತ್ತಮ ಸಂಯೋಜನೆಯಾಗಿತ್ತು.
ಸ್ಪೇಸ್‌ ಫ್ರೇಮ್‌
1994ರಲ್ಲಿ ಆಡಿ A8 ಮಾದರಿಯು V8 ಮಾದರಿಯನ್ನು ಸ್ಥಾನಪಲ್ಲಟಗೊಳಿಸಿತು. ತೂಕವನ್ನು ಉಳಿಸುವ ದೃಷ್ಟಿಯಿಂದ "ಆಡಿ ಸ್ಪೇಸ್‌ ಫ್ರೇಮ್‌" ಎಂದು ಹೆಸರಾದ ಒಂದು ಅಲ್ಯೂಮಿನಿಯಂ ಸ್ಪೇಸ್‌ ಫ್ರೇಮ್‌ನ ಅಳವಡಿಕೆಯೊಂದಿಗೆ ಇದು ಸಂಭವಿಸಿತು. ಕ್ವಾಟ್ರೋ ನಾಲ್ಕು-ಚಕ್ರ ಚಾಲನೆ ವ್ಯವಸ್ಥೆಯು ತೂಕದ ಕಡಿತವನ್ನು ಸರಿದೂಗಿಸಿತು. ತನ್ನ ಪ್ರತಿಸ್ಪರ್ಧಿಗಳಿಗೆ ಹೋಲಿಸಿದಾಗ ಈ ಕಾರು ಸಮಾನರೂಪದ ಸಾಮರ್ಥ್ಯವನ್ನು ಹೊಂದಿದ್ದರೂ, ರಸ್ತೆ-ಸ್ಥಿರತೆಯು ಅವಕ್ಕಿಂತ ಮೇಲ್ಮಟ್ಟದಲ್ಲಿರುವಲ್ಲಿ ಇದು ಅನುವುಮಾಡಿಕೊಟ್ಟಿತ್ತು. ಆಡಿ A2 ಮತ್ತು ಆಡಿ R8 ಮಾದರಿಗಳು ಸಹ ಆಡಿ ಸ್ಪೇಸ್‌ ಫ್ರೇಮ್‌ ವಿನ್ಯಾಸಗಳನ್ನು ಬಳಸುತ್ತವೆ.
ಆಡಿ A4
ಮಾದರಿಯಲ್ಲಿನ ನಂತರದ ಪ್ರಮುಖ ಬದಲಾವಣೆಯು 1995ರಲ್ಲಿ ಕಂಡುಬಂತು. ಈ ಅವಧಿಯಲ್ಲಿ ಆಡಿ A4 ಮಾದರಿಯು ಆಡಿ 80 ಮಾದರಿಯನ್ನು ಸ್ಥಾನಪಲ್ಲಟಗೊಳಿಸಿತು. ಆಡಿ 100 ಮಾದರಿಗೆ ಹೊಸ ನಾಮಕರಣ ಪದ್ಧತಿಯನ್ನು ಅನ್ವಯಿಸಿದ್ದರಿಂದ ಅದು (ಅಲ್ಪ ರೂಪವರ್ಧನೆಯೊಂದಿಗೆ) ಆಡಿ A6 ಮಾದರಿಯಾಗಿ ಮಾರ್ಪಟ್ಟಿತು. ಇದರಿಂದಾಗಿ S4 ಮಾದರಿಯು S6 ಮಾದರಿಯಾಗಿ ಪರಿವರ್ತನೆಗೊಂಡಿತು ಮತ್ತು A4 ವಾಹನಕಾಯದಲ್ಲಿ ಹೊಸತೊಂದು S4 ಮಾದರಿಯನ್ನು ಪರಿಚಯಿಸಲಾಯಿತು. S2 ಮಾದರಿಯನ್ನು ಸ್ಥಗಿತಗೊಳಿಸಲಾಯಿತು. ಹಾದಿಯುದ್ದಕ್ಕೂ ಎಂಜಿನಿನ ಪರಿಷ್ಕರಣೆಯನ್ನು ಪಡೆದುಕೊಳ್ಳುವ ಮೂಲಕ, ಆಡಿ ಮಡಚುಚಾವಣಿಯ ಕಾರು (ಆಡಿ 80 ಮಾದರಿಯ ವಿನ್ಯಾಸ-ವೇದಿಕೆಯ ಆಧಾರದ ಮೇಲೆ) 1999ರವರೆಗೂ ಮುಂದುವರಿದುಕೊಂಡು ಬಂತು. 1996ರಲ್ಲಿ, ಉತ್ಪನ್ನ ಶ್ರೇಣಿಗೆ ಹೊಸತೊಂದು A3 ಜಾರುಬಾಗಿಲಿನ ಮಾದರಿಯನ್ನು (ವೋಕ್ಸ್‌ವ್ಯಾಗನ್‌ ಗಾಲ್ಫ್‌ Mk4ನ ವಿನ್ಯಾಸ-ವೇದಿಕೆಯನ್ನು ಹಂಚಿಕೊಂಡು) ಪರಿಚಯಿಸಲಾಯಿತು. ಮತ್ತು ಇದೇ ವಿನ್ಯಾಸ-ವೇದಿಕೆಯನ್ನು ಆಧರಿಸಿ 1998ರಲ್ಲಿ ಮೂಲಸ್ವರೂಪದ ಆಡಿ TT ಕೂಪೆ ಮತ್ತು ರೋಡ್‌ಸ್ಟರ್‌ ಮಾದರಿಗಳು ಮಾರುಕಟ್ಟೆಯನ್ನು ಪ್ರವೇಶಿಸಿದವು. ಮರ್ಸಿಡಿಸ್‌-ಬೆಂಝ್‌ A-ಕ್ಲಾಸ್‌ಗೆ ಪ್ರತಿಸ್ಪರ್ಧಿಯಾಗಿ ಆಡಿ A2 ಮಾದರಿಯನ್ನು ಪರಿಚಯಿಸಿದ್ದು ಮತ್ತೊಂದು ಕುತೂಹಲಕರ ಅಂಶವಾಗಿತ್ತು. ಈ ಮಾದರಿಯು ಯುರೋಪ್‌ನಲ್ಲಿ ಚೆನ್ನಾಗಿಯೇ ಮಾರಾಟವಾದರೂ, 2005ರಲ್ಲಿ A2 ಮಾದರಿಯನ್ನು ಸ್ಥಗಿತಗೊಳಿಸಲಾಯಿತು ಮತ್ತು ತತ್‌ಕ್ಷಣದ ಬದಲಿ ಮಾದರಿಯನ್ನು ಅಭಿವೃದ್ಧಿಪಡಿಸುವುದು ಬೇಡ ಎಂದು ಆಡಿ ಕಂಪನಿಯು ನಿರ್ಧರಿಸಿತು. ಶ್ರೇಣಿಯಾದ್ಯಂತ ಲಭ್ಯವಿದ್ದ ಎಂಜಿನುಗಳು ಈಗ ಒಂದು 1.4L, 1.6L ಮತ್ತು 1.8L 4 ಸಿಲಿಂಡರಿನ, 1.8L 4-ಸಿಲಿಂಡರಿನ ಟರ್ಬೊ, 2.6L ಮತ್ತು 2.8L V6, 2.2L ಅನಿಲಚಕ್ರ ಚಾಲಿತ 5 ಸಿಲಿಂಡರು ಮತ್ತು 4.2L V8 ಎಂಜಿನು ಆಗಿದ್ದವು. 1998ರಲ್ಲಿ V6 ಎಂಜಿನುಗಳು ಹೊಸ 2.4L ಮತ್ತು 2.8L 30V V6s ಎಂಜಿನುಗಳಿಂದ ಬದಲಾಯಿಸಲ್ಪಟ್ಟವು. ಇದರ ಫಲವಾಗಿ ಶಕ್ತಿ, ಭ್ರಾಮಕಶಕ್ತಿ ಹಾಗೂ ನವಿರುತನದಲ್ಲಿ ಗಮನಾರ್ಹವಾದ ಸುಧಾರಣೆ ಕಂಡುಬಂತು. ಮುಂದೆ, ಎಂಜಿನುಗಳನ್ನು ಸುಧಾರಣೆಯ ಹಾದಿಯುದ್ದಕ್ಕೂ ಸೇರಿಸುತ್ತಾ ಹೋಗಲಾಯಿತು. A8 ಮಾದರಿಗಾಗಿ ಒಂದು 3.7L V8 ಎಂಜಿನು ಮತ್ತು 6.0L W12 ಎಂಜಿನ್‌ನ್ನು ಸೇರಿಸಿದ್ದು ಇದರಲ್ಲಿ ಒಳಗೊಂಡಿತ್ತು.
ನೇರ-ಬದಲಾವಣೆಯ ಗೇರುಪೆಟ್ಟಿಗೆ
ಶತಮಾನವು ಉರುಳಿದಂತೆ, ಜೋಡಿ ಕ್ಲಚ್‌ ಶಕ್ತಿ ಸಂವಹನ‌ದ (ಡ್ಯುಯಲ್ ಕ್ಲಚ್ ಟ್ರಾನ್ಸ್‌ಮಿಷನ್‌) ಒಂದು ವಿಧವಾದ ನೇರ-ಬದಲಾವಣೆಯ ಗೇರುಪೆಟ್ಟಿಗೆ‌ಯನ್ನು (ಡೈರೆಕ್ಟ್‌-ಷಿಫ್ಟ್‌ ಗೇರ್‌ಬಾಕ್ಸ್‌-DSG) ವೋಕ್ಸ್‌ವ್ಯಾಗನ್‌ ಪರಿಚಯಿಸಿತು. ಇದೊಂದು ಸ್ವಯಂಚಾಲನೆಗೊಳಿಸಿದ ಅರೆ-ಸ್ವಯಂಚಾಲಿತ ಶಕ್ತಿ ಸಂವಹನೆಯಾಗಿದ್ದು, ಒಂದು ಸಾಂಪ್ರದಾಯಿಕ ಸ್ವಯಂಚಾಲಿತ ಶಕ್ತಿ ಸಂವಹನಾ ಯಂತ್ರದಂತೆ ಚಾಲಿಸಬಹುದಾಗಿದೆ. B S1 ಗುಂಪಿನಲ್ಲಿ ಕಂಡುಬಂದ ಗೇರುಪೆಟ್ಟಿಗೆಯನ್ನು ಆಧರಿಸಿದ ಈ ವ್ಯವಸ್ಥೆಯು, ಭ್ರಾಮಕ ಶಕ್ತಿವಾಹಕವೊಂದರ ಬದಲಿಗೆ ಎಲೆಕ್ಟ್ರೊಹೈಡ್ರಾಲಿಕ್ ವಿಧಾನದಿಂದ ನಿಯಂತ್ರಿತ ಜೋಡಿ ಕ್ಲಚ್ಚುಗಳನ್ನು ಒಳಗೊಂಡಿರುತ್ತದೆ. ಇದನ್ನು ಕೆಲವೊಂದು VW ಗಾಲ್ಫ್ಸ್‌, ಆಡಿ A3 ಮತ್ತು TT ಮಾದರಿಗಳಲ್ಲಿ ಅಳವಡಿಸಲಾಗಿದ್ದು, ಇವುಗಳಲ್ಲಿ DSGಯನ್ನು S-ಟ್ರೋನಿಕ್ ಎಂದು ಕರೆಯಲಾಗಿದೆ.
ಇಂಧನ ಶ್ರೇಣೀಕೃತ ಇಂಜೆಕ್ಷನ್‌
ಹಳತಾಗುತ್ತಿರುವ 1.8 ಲೀಟರ್‌‌ ಎಂಜಿನು ಈಗ ಹೊಸ ಇಂಧನ ಶ್ರೇಣೀಕೃತ ಇಂಜೆಕ್ಷನ್‌ (ಫ್ಯೂಯೆಲ್ ಸ್ಟ್ರಾಟಿಫೈಡ್‌ ಇಂಜೆಕ್ಷನ್‌-FSI) ಎಂಜಿನುಗಳಿಂದ ಬದಲಾಯಿಸಲ್ಪಡುತ್ತಿರುವುದರೊಂದಿಗೆ A3, A4, A6 ಮತ್ತು A8ನ ಹೊಸ ಮಾದರಿಗಳು ಪರಿಚಯಿಸಲ್ಪಟ್ಟಿವೆ. ಹೆಚ್ಚೂಕಮ್ಮಿ ಶ್ರೇಣಿಯಲ್ಲಿನ ಪೆಟ್ರೋಲು ಎಂಜಿನುನಿನ ಪ್ರತಿಯೊಂದು ಮಾದರಿಯೂ ಈಗ ಈ ಇಂಧನ-ಉಳಿತಾಯದ ತಂತ್ರಜ್ಞಾನವನ್ನು ಅಳವಡಿಸಿಕೊಂಡಿದೆ. ಕೆಳಗೆ ನೀಡಲಾಗಿರುವ ಮಾದರಿಗಳು ಅವುಗಳಲ್ಲಿ ಸೇರಿವೆ: 250px|thumb|FSI ಎಂಜಿನು. ಗ್ಯಾಸೊಲೀನು ಎಂಜಿನುಗಳು: ಈಗಾಗಲೇ ಮಾರುಕಟ್ಟೆಯಲ್ಲಿರುವ ಮತ್ತು ಆಡಿ ಬ್ರಾಂಡ್‌ನ ಉತ್ಪನ್ನಗಳಲ್ಲಿ ಅಳವಡಿಸಲ್ಪಟ್ಟಿರುವ ಎಂಜಿನುಗಳಲ್ಲಿ ಈ ಕೆಳಗಿನವು ಸೇರಿವೆ: (ಎಲ್ಲಾ TDI ಮಾದರಿಗಳು ಅನಿಲಚಾಲಿತ ಡೀಸೆಲ್‌ ಮಾದರಿಗಳಾಗಿವೆ.)
ವಿದ್ಯುತ್ತಿನ ತಂತ್ರಜ್ಞಾನ
ವೋಕ್ಸ್‌ವ್ಯಾಗನ್ ಸಮೂಹಕ್ಕಾಗಿ ಮಿಶ್ರ ವಿದ್ಯುತ್ತಿನ ಒಂದು ಪ್ರಾಯೋಗಿಕ ಯೋಜನೆಯನ್ನು (ಪೈಲಟ್‌ ಹೈಬ್ರಿಡ್‌ ಇಲೆಕ್ಟ್ರಿಕ್ ಪ್ರಾಜೆಕ್ಟ್‌ನ್ನು) ಅಭಿವೃದ್ಧಿಪಡಿಸುವುದಕ್ಕಾಗಿ, ಜಪಾನ್‌ ದೇಶದ ಇಲೆಕ್ಟ್ರಾನಿಕ್‌ ವಲಯದ ಅಗ್ರಗಣ್ಯನಾದ ಸ್ಯಾನಿಯೊ ಕಂಪನಿಯೊಂದಿಗೆ ಒಪ್ಪಂದವೊಂದನ್ನು ಮಾಡಿಕೊಳ್ಳಲು ಆಡಿ ಕಂಪನಿಯು ಯೋಜಿಸುತ್ತಿದೆ. ಈ ಒಪ್ಪಂದವು ಫಲಪ್ರದವಾದರೆ, ವೋಕ್ಸ್‌ವ್ಯಾಗನ್ ಸಮೂಹದ ವತಿಯಿಂದ ಮುಂಬರಲಿರುವ ಮಾದರಿಗಳಲ್ಲಿ ಸ್ಯಾನಿಯೊ ಬ್ಯಾಟರಿಗಳು ಹಾಗೂ ಇತರ ಇಲೆಕ್ಟ್ರಾನಿಕ್‌ ಬಿಡಿಭಾಗಗಳ ಬಳಕೆಯು ಕಂಡುಬರಬಹುದು. ಮಿಶ್ರ ವಿದ್ಯುತ್ತಿನ ವಾಹನಗಳಲ್ಲಿ ಈ ಕೆಳಗಿನವು ಸೇರಿವೆ:
ಸಂಪೂರ್ಣ-ವಿದ್ಯುತ್ತಿನ ವಾಹನಗಳು:
LED ಹಗಲುವೇಳೆ ಬೆಳಗುವ ದೀಪಗಳು
2006ರ ಆರಂಭದಲ್ಲಿ, ಆಡಿ ಕಂಪನಿಯು ತನ್ನ ಉತ್ಪನ್ನಗಳಲ್ಲಿ ಬಿಳಿಯ LED ತಂತ್ರಜ್ಞಾನವನ್ನು ಹಗಲುವೇಳೆ ಬೆಳಗುವ ದೀಪಗಳ ಸ್ವರೂಪದಲ್ಲಿ ಅಳವಡಿಸಿಕೊಂಡಿದೆ. DRLಗಳ ವಿಶಿಷ್ಟ ಲಕ್ಷಣದ ಆಕಾರವು ಈ ಬಗೆಗಳ ಒಂದು ಸರಕುಮುದ್ರೆಯಾಗಿ ಮಾರ್ಪಟ್ಟಿದೆ. R8 ಮಾದರಿಯ ಮೇಲೆ ಈ ಶೈಲಿಯನ್ನು ಮೊದಲು ಪರಿಚಯಿಸಲಾಯಿತು. ಅಲ್ಲಿಂದೀಚೆಗೆ ಅದು ಸಂಪೂರ್ಣ ಮಾದರಿಯ ಶ್ರೇಣಿಯಾದ್ಯಂತ ಹಬ್ಬಿಕೊಂಡಿದೆ.
ಮಲ್ಟಿ ಮೀಡಿಯಾ ಇಂಟರ್‌ಫೇಸ್‌
ಮಲ್ಟಿ ಮೀಡಿಯಾ ಇಂಟರ್‌ಫೇಸ್‌ (MMI) ಎಂದು ಹೇಳಲಾಗುವ ಒಂದು ಗಣಕೀಕೃತ ನಿಯಂತ್ರಣಾ ವ್ಯವಸ್ಥೆಯನ್ನು ಆಡಿ ಕಂಪನಿಯು ತನ್ನ ಕಾರುಗಳಲ್ಲಿ ಅಳವಡಿಸಲು ಇತ್ತೀಚೆಗಷ್ಟೇ ಪ್ರಾರಂಭಿಸಿದೆ. BMWನ ಐಡ್ರೈವ್‌ ನಿಯಂತ್ರಣದ ಟೀಕೆಯ ನಡುವೆಯೇ ಇದು ಬಂದಿದೆ. ಇದು ಮುಖ್ಯವಾಗಿ ಒಂದು ಸುತ್ತುವ ನಿಯಂತ್ರಣಾ ಗುಬುಟು (ನಾಬ್‌) ಮತ್ತು ’ಖಂಡದ’ ಗುಂಡಿಗಳನ್ನು ಒಳಗೊಂಡ ಒಂದು ವ್ಯವಸ್ಥೆಯಾಗಿದ್ದು, ಕಾರಿನೊಳಗಡೆಯ ಎಲ್ಲಾ ಮನರಂಜನಾ ಸಾಧನಗಳು (ರೇಡಿಯೋ, CD ಚೇಂಜರ‍್, ಐಪಾಡ್‌, TV ಟ್ಯೂನರ್‌), ತಾಪಕ ಮತ್ತು ಗಾಳಿ-ಬೆಳಕು ಸಂಚಾರ, ಮತ್ತು ಕಾರಿನ ಇತರ ನಿಯಂತ್ರಣ ವ್ಯವಸ್ಥೆಗಳನ್ನು ಒಂದು ಪರದೆಯ ನೆರವಿನೊಂದಿಗೆ ನಿಯಂತ್ರಿಸುವಂತೆ ವಿನ್ಯಾಸಗೊಳಿಸಲಾಗಿದೆ. BMWನ ಐಡ್ರೈವ್‌ಗೆ ಹೋಲಿಸಿದಾಗ MMI ವ್ಯವಸ್ಥೆಯು ಒಂದು ಗಣನೀಯವಾಗಿ ಸುಧಾರಿಸಲ್ಪಟ್ಟ ಮಾದರಿ ಎಂದು ವ್ಯಾಪಕ ಪ್ರಚಾರವನ್ನು ಪಡೆದುಕೊಂಡಿತ್ತಾದರೂ, ಅಲ್ಲಿಂದೀಚೆಗೆ ತನ್ನ ಐಡ್ರೈವ್‌ಗಳಿಗೆ BMW ಕಂಪನಿಯು ಹೆಚ್ಚು ಬಳಕೆದಾರ-ಸ್ನೇಹಿ ಸ್ವರೂಪವನ್ನು ನೀಡಿದೆ.MMI ಮಾದರಿಯು ತನ್ನ ವಿನ್ಯಾಸದ ಕಾರಣದಿಂದಾಗಿ ಸಾರ್ವತ್ರಿಕವಾಗಿ ಉತ್ತಮವಾಗಿ ಸ್ವೀಕರಿಸಲ್ಪಟ್ಟಿದೆ. ’ಪ್ರಮುಖ ಕಾರ್ಯ’ದ ನೇರ ಪ್ರವೇಶಾವಕಾಶದ ಗುಂಡಿಗಳೊಂದಿಗಿನ ಒಂದು ಕೇಂದ್ರೀಯ ಗುಬುಟಿನ ಸುತ್ತಲೂ ಖಂಡದ ಗುಂಡಿಗಳು ಇರುವುದರಿಂದಾಗಿ ಮೆನು-ಜಾಲಾಡುವ ಪ್ರಕ್ರಿಯೆಯು ಸುಲಭಗೊಳಿಸಲ್ಪಟ್ಟಿದೆ. ರೇಡಿಯೋ ಅಥವಾ ದೂರವಾಣಿಯ ಕಾರ್ಯಚಟುವಟಿಕೆಗಳಿಗೆ ಸುಲಭದ ದಾರಿಗಳು ಇಲ್ಲಿ ಲಭ್ಯವಿವೆ. ಏಕವರ್ಣ ಅಥವಾ ವರ್ಣರಂಜಿತ ಸ್ವರೂಪದಲ್ಲಿರುವ ಪರದೆಯು ಮೇಲ್ಮುಖವಾಗಿರುವ ಒಂದು ಡ್ಯಾಶ್‌ಬೋರ್ಡ್‌‌ನ ಮೇಲೆ ಲಗತ್ತಿಸಲ್ಪಟ್ಟಿದ್ದರೆ, A4 (ಹೊಸ), A5, A6, A8, ಮತ್ತು Q7 ಮಾದರಿಗಳಲ್ಲಿ ನಿಯಂತ್ರಣಾ ವ್ಯವಸ್ಥೆಗಳನ್ನು ಅಡ್ಡಲಾಗಿ ಅಳವಡಿಸಲಾಗಿದೆ.ಆಡಿಯ ಸಂಚಾರ ನಿರ್ದೇಶನ ವ್ಯವಸ್ಥೆಯ (RNS-E) ಜೊತೆಗೆ ಉಪಗ್ರಹ ಸಂಚಾರ ನಿರ್ದೇಶನ ವ್ಯವಸ್ಥೆಯನ್ನು ಅಳವಡಿಸಿಕೊಂಡಾಗ, A3, TT, A4 (B7), ಮತ್ತು R8 ಮಾದರಿಗಳ ಮೇಲೆ "MMI-ಥರದ" ಒಂದು ವ್ಯವಸ್ಥೆಯೂ ಸಹ ಲಭ್ಯವಿದೆ.
RS ಮಾದರಿಗಳು
ಸೂಚನೆ: ಸ್ಥಗಿತಗೊಳಿಸಲಾದ ಮಾದರಿಗಳನ್ನು ಇದು ಒಳಗೊಳ್ಳುವುದಿಲ್ಲ.
ಮೋಟಾರು ಕ್ರೀಡೆಗಳು
ಅನೇಕ ಸ್ವರೂಪಗಳ ಮೋಟಾರು ಕ್ರೀಡೆಗಳಲ್ಲಿ ಆಡಿಯು ಸ್ಪರ್ಧಿಸಿದೆ. ಮೋಟಾರು ಕ್ರೀಡೆಯಲ್ಲಿನ ಆಡಿ ಕಂಪನಿಯ ಸಮೃದ್ಧ ಸಂಪ್ರದಾಯವು ಅದರ ಮುಂಚಿನ ಕಂಪನಿಯಾದ ಆಟೋ ಯುನಿಯನ್‌ನೊಂದಿಗೆ 1930ರ ದಶಕದಲ್ಲಿ ಆರಂಭವಾಯಿತು. 1990ರ ದಶಕದಲ್ಲಿ, ಉತ್ತರ ಅಮೆರಿಕಾದಲ್ಲಿನ ಸರ್ಕ್ಯುಟ್‌ ರೇಸಿಂಗ್‌ ವಲಯದಲ್ಲಿ ಯಶಸ್ಸನ್ನು ಗಳಿಸಿದ ನಂತರ, ಮೋಟಾರು ಪಂದ್ಯಾವಳಿಯ ಟೂರಿಂಗ್ ಮತ್ತು ಸೂಪರ‍್ ಟೂರಿಂಗ್ ವರ್ಗಗಳಲ್ಲಿ ಆಡಿ ಕಂಪನಿಯು ಪ್ರಾಬಲ್ಯವನ್ನು ಸಾಧಿಸಿತು.
USAಯಲ್ಲಿನ ಚಿತ್ರಣ
ಓಟದ ಸ್ಪರ್ಧೆಪಂದ್ಯಗಳಿಂದ ಹೊರಬಿದ್ದು ಸರ್ಕ್ಯುಟ್‌ ರೇಸಿಂಗ್ ವಲಯಕ್ಕೆ ಆಡಿ ಕಂಪನಿಯು ಹೊರಳುದಾರಿಯನ್ನು ತುಳಿದಾಗ 1988ರಲ್ಲಿ ನಡೆದ ಟ್ರಾನ್ಸ್‌-ಆಮ್‌ ಪಂದ್ಯದೊಂದಿಗೆ ಅಮೆರಿಕಾವನ್ನು ಮೊದಲು ಪ್ರವೇಶಿಸಲು ಅದು ಆಯ್ಕೆಮಾಡಿಕೊಂಡಿತು. 1989ರಲ್ಲಿ, ಇಂಟರ್‌ನ್ಯಾಷನಲ್‌ ಮೋಟರ್‌ ಸ್ಪೋರ್ಟ್ಸ್ ಅಸೋಸಿಯೇಷನ್‌ (IMSA) GTOದ ಕಡೆಗೆ ತನ್ನ ಆಡಿ 90 ಮಾದರಿಯೊಂದಿಗೆ ಆಡಿ ಕಂಪನಿಯು ನಡೆಯಿತು. ಒಂದು ನಿಯತ ಆಧಾರದ ಮೇಲೆ ಗೆದ್ದನಂತರವೂ ಎರಡು ಪ್ರಮುಖ ಸಹಿಷ್ಣುತಾ ಪಂದ್ಯಗಳನ್ನು (ಡೇಟೋನಾ ಮತ್ತು ಸೆಬ್ರಿಂಗ್‌) ತಪ್ಪಿಸಿದ್ದರಿಂದಾಗಿ ಶೀರ್ಷಿಕೆಯು ಅವರ ಕೈತಪ್ಪಿಹೋಯಿತು.
ಪ್ರವಾಸಿ ಕಾರುಗಳು
1990ರಲ್ಲಿ, ಉತ್ತರ ಅಮೆರಿಕಾದಲ್ಲಿ ಕಾರುಗಳನ್ನು ಮಾರುಕಟ್ಟೆ ಮಾಡುವ ತನ್ನ ಉದ್ದೇಶವನ್ನು ಸಂಪೂರ್ಣಗೊಳಿಸಿದ ನಂತರ ಆಡಿ ಕಂಪನಿಯು ಯುರೋಪ್‌ನ ಕಡೆಗೆ ತಿರುಗಿತು. ಆಡಿ V8 ಮಾದರಿಯೊಂದಿಗೆ ಮೊದಲು ಡ್ಯೂಯಿಷ್ ಟೂರ್ನ್‌‌ವ್ಯಾಗನ್ ಮೀಸ್ಟರ್‌ಚಾಫ್ಟ್‌ (DTM) ಶ್ರೇಣಿಯೆಡೆಗೆ ಕಂಪನಿಯು ಮೊದಲು ಪಾದಾರ್ಪಣ ಮಾಡಿತು. ನಂತರ 1993ರಲ್ಲಿ ಹೊಸ ಫಾರ್ಮುಲಾಕ್ಕಾಗಿ ಕಾರುಗಳನ್ನು ನಿರ್ಮಿಸಲು ಒಪ್ಪದಿರುವುದರ ಮೂಲಕ, ವೇಗವಾಗಿ ಬೆಳೆಯುತ್ತಿದ್ದ ಸೂಪರ‍್ ಟೂರಿಂಗ್‌ ಶ್ರೇಣಿಯ ಕಡೆಗೆ ತನ್ನ ಗಮನವನ್ನು ಅದು ತಿರುಗಿಸಿತು. ಸೂಪರ‍್ ಟೂರಿಂಗ್‌ ಶ್ರೇಣಿಯು ರಾಷ್ಟ್ರೀಯ ಚಾಂಪಿಯನ್‌ಷಿಪ್‌ಗಳ ಒಂದು ಶ್ರೇಣಿಯಾಗಿದೆ. ಆಡಿ ಕಂಪನಿಯು ಮೊದಲು ಫ್ರೆಂಚ್‌ ಸೂಪರ್‌ಟೂರಿಸ್ಮೆ ಮತ್ತು ಇಟಾಲಿಯನ್ ಸೂಪರ್‌ಟೂರಿಸ್ಮೆಯಲ್ಲಿ ಪ್ರವೇಶಿಸಿತು. ನಂತರದ ವರ್ಷದಲ್ಲಿ, ಆಡಿ ಕಂಪನಿಯು ಜರ್ಮನಿಯ ಸೂಪರ್‌ಟೂರೆನ್‌ವ್ಯಾಗನ್‌ ಕಪ್‌ಗೆ (ಇದಕ್ಕೆ STW ಎಂದು ಹೆಸರು), ಮತ್ತು ನಂತರದ ವರ್ಷದಲ್ಲಿ ಬ್ರಿಟಿಷ್‌ ಟೂರಿಂಗ್‌ ಕಾರ್‌ ಚಾಂಪಿಯನ್‌ಷಿಪ್‌ಗೆ (BTCC) ಬದಲಾಯಿಸಿತು. ಕ್ವಾಟ್ರೋ ನಾಲ್ಕು ಚಕ್ರದ ಚಾಲನಾ ವ್ಯವಸ್ಥೆಯನ್ನು ನಿಯಂತ್ರಿಸುವುದಕ್ಕೆ ಸಂಬಂಧಿಸಿದಂತೆ, ಮತ್ತು ಪ್ರತಿಸ್ಪರ್ಧಿಗಳ ಮೇಲೆ ಅದು ಹೊಂದಿದ್ದ ಪ್ರಭಾವಕ್ಕೆ ಸಂಬಂಧಿಸಿದಂತೆ ತೊಡಕನ್ನು ಹೊಂದಿದ್ದ ಫೆಡೆರೇಷನ್ ಇಂಟರ್‌ನ್ಯಾಷನೇಲ್ ಡಿ ಎಲ್‌’ಆಟೊಮೊಬೈಲ್‌ (FIA), 1998ರಲ್ಲಿ ಸ್ಪರ್ಧಿಸದಂತೆ ನಾಲ್ಕು ಚಕ್ರದ ಚಾಲನೆಯ ಎಲ್ಲಾ ಕಾರುಗಳ ಮೇಲೆ ನಿಷೇಧವನ್ನು ಹೇರಿತು. ಆದರೆ ಅಷ್ಟುಹೊತ್ತಿಗಾಗಲೇ ಆಡಿ ಕಂಪನಿಯು ತನ್ನೆಲ್ಲಾ ಕಾರ್ಯಸಂಬಂಧಿ ಪ್ರಯತ್ನಗಳನ್ನೂ ಕ್ರೀಡಾ ಕಾರಿನ ಪಂದ್ಯಗಳ ಕಡೆಗೆ ಬದಲಾಯಿಸಿತ್ತು.2000ದ ವೇಳೆಗೆ, SCCA ಸ್ಪೀಡ್‌ ವರ್ಲ್ಡ್ GT ಚಾಲೆಂಜ್ ಪಂದ್ಯಾವಳಿಗಾಗಿ ತನ್ನ RS4 ಮಾದರಿಯನ್ನಿಟ್ಟುಕೊಂಡು USನಲ್ಲಿ ಆಡಿ ಕಂಪನಿಯು ಸ್ಪರ್ಧೆಗೆ ತೊಡಗಿಸಿಕೊಂಡಿತು. ಮಾರಾಟಗಾರ/ತಂಡದ ಚಾಂಪಿಯನ್‌ ರೇಸಿಂಗ್‌ ಮೂಲಕ ಕೋರ್ವೆಟ್‌ಗಳು, ವೈಪರ್‌ಗಳು, ಮತ್ತು ಚಿಕ್ಕದಾದ BMWಗಳ (4WD ಕಾರುಗಳಿಗೆ ಅನುಮತಿ ನೀಡಲಿರುವ ಕೆಲವೇ ಶ್ರೇಣಿಯ ಪೈಕಿ ಇದೊಂದಾಗಿದೆ) ಜೊತೆಗೆ ಆಡಿ ಕಂಪನಿಯು ಸ್ಪರ್ಧಿಸಬೇಕಾಗಿ ಬಂತು. 2003ರಲ್ಲಿ, ಚಾಂಪಿಯನ್‌ ರೇಸಿಂಗ್‌ನಲ್ಲಿ ಒಂದು RS6 ಪ್ರವೇಶಿಸಿತು. ಮತ್ತೊಮ್ಮೆ, ಕ್ವಾಟ್ರೋ ನಾಲ್ಕು ಚಕ್ರದ ಚಾಲನಾ ಮಾದರಿಯು ಮೇಲ್ಮಟ್ಟದಲ್ಲಿ ನಿಂತಿತು, ಹಾಗೂ ಚಾಂಪಿಯನ್‌ ಕಾರಾದ ಆಡಿ ಚಾಂಪಿಯನ್‌ಷಿಪ್‌ನ್ನು ಗೆದ್ದಿತು. ತನ್ನ ಪ್ರಶಸ್ತಿಯನ್ನು ಉಳಿಸಿಕೊಳ್ಳಲು ಕಂಪನಿಯು 2004ರಲ್ಲಿ ಮತ್ತೆ ಮರಳಿತಾದರೂ, ಹೊಸ ಒಮೆಗಾ ಅಡಿಗಟ್ಟಾದ CTS-Vಯೊಂದಿಗೆ ಹೊರಬಂದ ಕ್ಯಾಡಿಲಾಕ್‌ ಎಂಬ ಹೊಸ ಕಾರು ಹಣದಾಸೆಯನ್ನು ಬಿಟ್ಟೋಡುವ ಪರಿಸ್ಥಿತಿಯನ್ನು ಆಡಿಗೆ ತಂದೊಡ್ಡಿತು. ಅನುಕ್ರಮವಾಗಿ ಒಂದಾದ ಮೇಲೊಂದರಂತೆ ವಿಜಯಮಾಲೆಯನ್ನು ಧರಿಸಿದ ನಂತರ, ಹಲವಾರು ಋಣಾತ್ಮಕ ಬದಲಾವಣೆಗಳಿಗೆ ಆಡಿ ಕಾರುಗಳು ಈಡಾಗಬೇಕಾಯಿತು. ಇದು ಕಾರಿನ ಕಾರ್ಯಕ್ಷಮತೆಯ ಮೇಲೆ ಆಳವಾದ ಪರಿಣಾಮವನ್ನು ಬೀರಿತು. ಹೆಸರಿಸುವುದಾರೆ, ಸ್ಥಿರಭಾರದ ತೂಕಗಳು ಕಾರುಗಳಲ್ಲಿ ಅಳವಡಿಸಲ್ಪಟ್ಟವು. ವಿಭಿನ್ನವಾದ ಟೈರುಗಳನ್ನು ಹೊಂದಲು ನಿರ್ಧರಿಸಿದ ಚಾಂಪಿಯನ್‌ ಆಡಿಯು ಅನಿಲಚಕಕ್ರಚಾಲಿತ ಪಂಪಿನ ಬೂಸ್ಟ್‌ ಒತ್ತಡವನ್ನು ತಗ್ಗಿಸಿತು. ಪುನರುಜ್ಜೀವನಗೊಳಿಸಲಾದ DTM ಶ್ರೇಣಿಯಲ್ಲಿನ TT-R ಮಾದರಿಯೊಂದಿಗೆ ಹಲವಾರು ವರ್ಷಗಳವರೆಗೆ ಸ್ಪರ್ಧಿಸಿದ ನಂತರ, 2004ರಲ್ಲಿ ಆಡಿ ಕಂಪನಿಯು ಒಂದು ಮಹತ್ವದ ನಿರ್ಧಾರವನ್ನು ಕೈಗೊಂಡಿತು. ಲೌರೆಂಟ್‌ ಐಯೆಲ್ಲೊ ಜೊತೆಗೆ ಸುಸಜ್ಜಿತ ಖಾಸಗಿ ತಂಡವಾದ ಎಬಿಟಿ ರೇಸಿಂಗ್‌/ಕ್ರಿಶ್ಚಿಯನ್ ಎಬಿಟಿ 2002ರ ಪ್ರಶಸ್ತಿಯನ್ನು ತೆಗೆದುಕೊಳ್ಳುವುದರೊಂದಿಗೆ, ಒಂದು ಸಂಪೂರ್ಣ ಕಾರ್ಖಾನೆಯ ಪ್ರಯತ್ನದ ಮೂಲಕ ಆಡಿ ಕಂಪನಿಯು ಪ್ರವಾಸಿ ಕಾರು ವಲಯಕ್ಕೆ ಹಿಂದಿರುಗಿತು. ಜೋಸ್ಟ್‌ ರೇಸಿಂಗ್‌ A4 DTM ಕಾರುಗಳಿಗೆ ಎರಡು ಕಾರ್ಖಾನೆಗಳ ಬೆಂಬಲ ನೀಡುವುದರ ಮೂಲಕ ಇದು ಪ್ರವೇಶಿಸಿತು.
ಮಾರಾಟಗಾರಿಕೆ
thumb|right|2009ರವರೆಗೆ ಆಡಿಯಿಂದ ಬಳಸಲ್ಪಟ್ಟ ಚಿಹ್ನೆ
ಚಿಹ್ನೆಗಳು
ಆಡಿ ಕಂಪನಿಯ ಲಾಂಛನವು ಒಂದರ ಮೇಲೊಂದು ಅತಿಕ್ರಮಿಸಿರುವ ನಾಲ್ಕು ಉಂಗುರಗಳನ್ನು ಒಳಗೊಂಡಿದ್ದು, ಅದು ಆಟೋ ಯುನಿಯನ್‌ನ ನಾಲ್ಕು ಕಾರಿನ ಮಾದರಿಗಳನ್ನು ಪ್ರತಿನಿಧಿಸುತ್ತದೆ. DKW, ಹಾರ್ಚ್‌ ಮತ್ತು ವಾಂಡರರ್‌ ಕಂಪನಿಗಳೊಂದಿಗೆ ಆಡಿ ಕಂಪನಿಯು ವಿಲೀನವಾದುದನ್ನು ಆಡಿಯ ಲಾಂಛನವು ಸಂಕೇತಿಸುತ್ತದೆ: ಮೊದಲ ಉಂಗುರುವ ಆಡಿ ಕಂಪನಿಯನ್ನು ಪ್ರತಿನಿಧಿಸಿದರೆ, ಎರಡನೆಯದು DKW ಕಂಪನಿಯನ್ನೂ, ಮೂರನೆಯದು ಹಾರ್ಚ್‌ ಕಂಪನಿಯನ್ನೂ, ಮತ್ತು ನಾಲ್ಕನೆಯ ಹಾಗೂ ಕೊನೆಯ ಉಂಗುರವು ವಾಂಡರರ್ ಕಂಪನಿಯನ್ನೂ ಸೂಚಿಸುತ್ತವೆ‌. ಒಲಿಂಪಿಕ್‌ ಆಟಗಳ ಸಂಕೇತವಾದ ಉಂಗುರಗಳೊಂದಿಗೆ ಇದು ಸಾಮ್ಯತೆಯನ್ನು ಹೊಂದಿರುವುದರಿಂದ, 1995ರಲ್ಲಿ ರೋಚೆಸ್ಟರ್‌, MN ಚಿಕ್ಕ ದಾವೆಗಳ ನ್ಯಾಯಾಲಯದಲ್ಲಿ ಅಂತರರಾಷ್ಟ್ರೀಯ ಒಲಿಂಪಿಕ್‌ ಸಮಿತಿಯು ಆಡಿ ಕಂಪನಿಯ ವಿರುದ್ಧ ದಾವೆ ಹೂಡಿತ್ತು. 2009ರಲ್ಲಿ ನಡೆದ ಆಡಿ ಕಂಪನಿಯ ಶತಮಾನೋತ್ಸವ ಸಮಾರಂಭದ ಅಂಗವಾಗಿ, ಅಕ್ಷರ ಮಾದರಿಯನ್ನು ಎಡಭಾಗಕ್ಕೆ-ಜೋಡಣೆಗೊಂಡ ಆಡಿ ಮಾದರಿಗೆ ಬದಲಾಯಿಸುವ, ಮತ್ತು ಅತಿಕ್ರಮಿಸುವ ಉಂಗುರಗಳಿಗಾಗಿರುವ ಛಾಯೆಯ ವಿನ್ಯಾಸವನ್ನು ಮಾರ್ಪಡಿಸುವ ಮೂಲಕ ಕಂಪನಿಯು ಸದರಿ ಚಿಹ್ನೆಯನ್ನು ಪರಿಷ್ಕರಿಸಿತು.
ಘೋಷಣಾ ವಾಕ್ಯಗಳು
ವೋರ್‌ಸ್ಪ್ರಂಗ್ ಡರ್ಚ್‌ ಟೆಕ್ನಿಕ್‌ ಎಂಬುದು ಆಡಿ ಕಂಪನಿಯ ಸಾಂಸ್ಥಿಕ ಅಡಿಬರಹ. ಅಂದರೆ, "ಪ್ರೋಗ್ರೆಸ್ ಥ್ರೂ ಟೆಕ್ನಾಲಜಿ ("ತಂತ್ರಜ್ಞಾನದ ಮೂಲಕ ಪ್ರಗತಿ") ಎಂಬುದು ಇದರರ್ಥ. ಯುನೈಟೆಡ್‌ ಕಿಂಗ್‌ಡಂ ಸೇರಿದಂತೆ ಯುರೋಪ್‌‌ನ ಅನೇಕ ದೇಶಗಳಲ್ಲಿ, ಮತ್ತು ಲ್ಯಾಟಿನ್‌ ಅಮೆರಿಕಾ, ಓಷಿಯಾನಿಯಾದಂಥ ಇತರ ಮಾರುಕಟ್ಟೆಗಳಲ್ಲಿ ಹಾಗೂ ಜಪಾನ್‌ ಸೇರಿದಂತೆ ಏಷ್ಯಾದ ಭಾಗಗಳಲ್ಲಿ ಜರ್ಮನ್‌-ಭಾಷೆಯ ಅಡಿಬರಹವನ್ನು ಬಳಸಲಾಗಿದೆ. ಕೆಲವು ವರ್ಷಗಳ ಹಿಂದೆ, "ಇನ್ನೊವೇಷನ್ ಥ್ರೂ ಟೆಕ್ನಾಲಜಿ" (ತಂತ್ರಜ್ಞಾನದ ಮೂಲಕ ನಾವೀನ್ಯತೆ) ಎಂಬುದು ಉತ್ತರ ಅಮೆರಿಕಾದ ಅಡಿಬರಹವಾಗಿತ್ತು. ಆದರೆ ಕೆನಡಾದಲ್ಲಿ ನೀಡಲಾದ ಜಾಹಿರಾತುಗಳಲ್ಲಿ ವೋರ್‌ಸ್ಪ್ರಂಗ್ ಡರ್ಚ್‌ ಟೆಕ್ನಿಕ್‌ ಎಂಬ ಜರ್ಮನ್‌ ಅಡಿಬರಹವನ್ನೇ ಬಳಸಲಾಯಿತು. ಆದಾಗ್ಯೂ, ತೀರಾ ಇತ್ತೀಚೆಗೆ, ಆಡಿ ಕಂಪನಿಯು U.S.ನಲ್ಲಿ ತನ್ನ ಅಡಿಬರಹವನ್ನು "ಟ್ರುತ್ ಇನ್‌ ಎಂಜಿನಿಯರಿಂಗ್‌" (ಎಂಜಿನಿಯರಿಂಗ್‌ನಲ್ಲಿನ ಸತ್ಯ) ಎಂಬುದಾಗಿ ಪರಿಷ್ಕರಿಸಿದೆ.
ಪ್ರಾಯೋಜಕತ್ವಗಳು
ಆಡಿ ಕಂಪನಿಯು ವಿಭಿನ್ನ ಬಗೆಗಳ ಕ್ರೀಡೆಗಳ ಓರ್ವ ಬಲಿಷ್ಠ ಪಾಲುದಾರನಾಗಿದೆ. ಸಾಕರ್‌ ಆಟದಲ್ಲಿ, ಆಡಿ ಕಂಪನಿ ಹಾಗೂ FC ಬೇಯೆರ್ನ್‌ ಮ್ಯೂನಿಕ್‌, ರಿಯಲ್‌ ಮ್ಯಾಡ್ರಿಡ್‌ CF, FC ಬಾರ್ಸಿಲೋನಾ, AC ಮಿಲಾನ್‌ಮತ್ತು ಅಜಾಕ್ಸ್‌ ಆಮ್‌ಸ್ಟರ್‌ಡ್ಯಾಂನಂಥ ಹಲವಾರು ಕ್ಲಬ್‌ಗಳ ನಡುವೆ ಸುದೀರ್ಘ ಅವಧಿಯ ಪಾಲುದಾರಿಕೆಗಳು ಅಸ್ತಿತ್ವದಲ್ಲಿವೆ. ಚಳಿಗಾಲದ ಕ್ರೀಡಾಪಂದ್ಯಾವಳಿಗಳನ್ನೂ ಸಹ ಆಡಿ ಕಂಪನಿ ಪ್ರಾಯೋಜಿಸುತ್ತದೆ: ಆಡಿ FIS ಆಲ್ಪೈನ್‌ ಸ್ಕೀ ವಿಶ್ವಕಪ್‌ ಪಂದ್ಯಾವಳಿಗೆ ಕಂಪನಿಯ ಹೆಸರನ್ನೇ ಇಡಲಾಗಿದೆ. ಇದರ ಜೊತೆಗೆ, ಜರ್ಮನ್‌ ಸ್ಕೀ ಅಸೋಸಿಯೇಷನ್‌ (DSV) ಹಾಗೂ ಸ್ವಿಜರ್‌ಲೆಂಡ್‌, ಸ್ವೀಡನ್‌, ಫಿನ್ಲೆಂಡ್‌, ಫ್ರಾನ್ಸ್‌, ಲೀಚ್‌ಟೆನ್‌ಸ್ಟೀನ್‌, ಇಟಲಿ, ಆಸ್ಟ್ರಿಯಾ ಮತ್ತು US ದೇಶಗಳ ಆಲ್ಪೈನ್‌ ಸ್ಕೀಯಿಂಗ್‌ ರಾಷ್ಟ್ರೀಯ ತಂಡಗಳಿಗೂ ಸಹ ಆಡಿ ಕಂಪನಿಯು ಬೆಂಬಲ ನೀಡುತ್ತದೆ. ಸರಿಸುಮಾರು ಎರಡು ದಶಕಗಳವರೆಗೆ ಆಡಿ ಕಂಪನಿಯು ಗಾಲ್ಫ್‌ ಕ್ರೀಡೆಯನ್ನು ಪೋಷಿಸಿದೆ: ಆಡಿ ಕ್ವಾಟ್ರೋ ಕಪ್‌ ಮತ್ತು ಹೈಪೋವೆರೀನ್ಸ್‌ಬ್ಯಾಂಕ್‌ ಲೇಡೀಸ್‌ ಜರ್ಮನ್‌ ಓಪನ್‌ ಪಂದ್ಯವನ್ನು ಆಡಿ ಕಂಪನಿಯು ಸಾದರಪಡಿಸಿರುವುದು ಇದಕ್ಕೆ ಉದಾಹರಣೆ. ಹಾಯಿದೋಣಿ ಪಂದ್ಯಕ್ಕೆ ಸಂಬಂಧಿಸಿದಂತೆ, ಆಡಿ ಕಂಪನಿಯು ಮೆಡ್‌ಕಪ್‌ ರೆಗಟ್ಟಾದಲ್ಲಿ ತೊಡಗಿಸಿಕೊಂಡಿದೆ ಮತ್ತು ಲೂಯಿಸ್‌ ವ್ಯೂಟನ್‌ ಪೆಸಿಫಿಕ್‌ ಸರಣಿಯ ಅವಧಿಯಲ್ಲಿ ಲೂನಾ ರೊಸ್ಸಾ ತಂಡವನ್ನು ಬೆಂಬಲಿಸುತ್ತದೆ. ಅಷ್ಟೇ ಅಲ್ಲ, ಮೆಲ್ಗೆಸ್‌ 20 ಹಾಯಿದೋಣಿ ಪಂದ್ಯಾವಳಿಗೂ ಸಹ ಆಡಿ ಕಂಪನಿಯು ಪ್ರಮುಖ ಪ್ರಾಯೋಜಕನಾಗಿದೆ. ಇದಲ್ಲದೆ, ERC ಇಂಗ್ಲೋಸ್ಟಾಡ್‌ (ಹಾಕಿ) ಮತ್ತು FC ಇಂಗ್ಲೋಸ್ಟಾಡ್ 04 (ಸಾಕರ್‌) ಪ್ರಾದೇಶಿಕ ತಂಡಗಳನ್ನೂ ಸಹ ಆಡಿ ಕಂಪನಿ ಪ್ರಾಯೋಜಿಸುತ್ತದೆ. ಆಡಿ ಕಂಪನಿಯ 100ನೇ ವಾರ್ಷಿಕೋತ್ಸವದ ವರ್ಷವಾದ 2009ರಲ್ಲಿ, ಮೊಟ್ಟಮೊದಲ ಬಾರಿಗೆ ಕಂಪನಿಯು ಆಡಿ ಕಪ್‌ನ್ನು ಆಯೋಜಿಸಿದೆ. ಎರಡು-ದಿನಗಳ-ಪಂದ್ಯಾವಳಿಯೊಂದರಲ್ಲಿ, FC ಬೇಯೆರ್ನ್‌ ಮ್ಯೂನಿಕ್‌, AC ಮಿಲಾನ್‌, ಮ್ಯಾಂಚೆಸ್ಟರ್‌ ಯುನೈಟೆಡ್‌ F.C. ಮತ್ತು CA ಬೋಕಾ ಜೂನಿಯರ್ಸ್‌ಗೆ ಸೇರಿದ ತಂಡಗಳು ಪರಸ್ಪರರ ವಿರುದ್ಧ ಸ್ಪರ್ಧಿಸಲಿವೆ.
ಮುದ್ರಣಶೈಲಿ
ಆಡಿ ಸ್ಯಾನ್ಸ್‌ ಶೈಲಿಯು (ವಿಸ್ತರಿತ ಯುನಿವರ್ಸ್‌ನ್ನು ಆಧರಿಸಿದ್ದು) ಮೂಲತಃ 1997ರಲ್ಲಿ, ಮೆಟಾಡಿಸೈನ್‌ಗಾಗಿ ಓಲೆ ಶಾಫರ್‌ರಿಂದ ಸೃಷ್ಟಿಸಲ್ಪಟ್ಟಿತು.ಮೆಟಾಡಿಸೈನ್‌ನ್ನು ತದನಂತರ ಆಡಿ ಟೈಪ್‌ ಎಂದು ಕರೆಯಲಾಗುವ ಒಂದು ಹೊಸ ಸಾಂಸ್ಥಿಕ ಅಕ್ಷರಮಾದರಿಗಾಗಿ ನಿಯೋಜಿಸಲಾಯಿತು. ಬೋಲ್ಡ್‌ ಮಂಡೆ ಸಂಸ್ಥೆಯ ಪಾಲ್‌ ವಾನ್‌ ಡೆರ್‌ ಲಾನ್‌ ಮತ್ತು ಪೀಟರ್‌ ವಾನ್‌ ರೋಸ್ಮಾಲೆನ್‌ ಇದನ್ನು ವಿನ್ಯಾಸಗೊಳಿಸಿದ್ದರು. ಆಡಿ ಕಂಪನಿಯ 2009ರ ಉತ್ಪನ್ನಗಳು ಮತ್ತು ಮಾರಾಟಗಾರಿಕೆಯ ಸಾಮಗ್ರಿಗಳಲ್ಲಿ ಈ ಅಕ್ಷರಮಾದರಿಯು ಕಾಣಿಸಿಕೊಳ್ಳಲಾರಂಭಿಸಿತು.
ವಿಡಿಯೋ ಆಟಗಳಲ್ಲಿನ ಪಾತ್ರ
ಪ್ಲೇಸ್ಟೇಷನ್‌ 3ರ ಆನ್‌ಲೈನ್‌ ಸಮೂಹ-ಆಧರಿತ ಸೇವೆಯಾದ ಪ್ಲೇಸ್ಟೇಷನ್‌ ಹೋಮ್‌ನಲ್ಲಿ, ಮನೆಯ ಚಲನಚಿತ್ರಮಂದಿರದಲ್ಲಿನ ಲಭ್ಯವಿರುವ ವ್ಯವಸ್ಥೆಗೆ ಬೆಂಬಲ ನೀಡುವುದರಿಂದ ಪ್ರಾರಂಭಿಸಿ ನಂತರ ಒಂದು ಸಂಪೂರ್ಣ ಮುಡಿಪಾಗಿಟ್ಟ ಹೋಮ್ ಸ್ಪೇಸ್‌ ಪರಿಕಲ್ಪನೆಯನ್ನು ಬೆಂಬಲಿಸುವುದು ಆಡಿ ಕಂಪನಿಯ ಉದ್ದೇಶ. ಆಡಿ ಕಂಪನಿಯು ಪ್ಲೇಸ್ಟೇಷನ್‌ ಹೋಮ್‌ಗಾಗಿ ಒಂದು ಸ್ಪೇಸ್‌ ಅಥವಾ ಸ್ಥಳಾವಕಾಶವನ್ನು ಅಭಿವೃದ್ಧಿಪಡಿಸುವಲ್ಲಿನ ಮೊಟ್ಟಮೊದಲ ಕಾರು ತಯಾರಕನೆನಿಸಿದೆ. ಈ ಸ್ಥಳಾವಕಾಶವನ್ನು "ಆಡಿ ಸ್ಪೇಸ್‌" ಎಂದು ಹೆಸರಿಸಲಾಗಿದ್ದು, ಅಂತ್ಯದ ವೇಳೆಗೆ ಇದು ಬಿಡುಗಡೆಯಾಗಲಿದೆ. ಆಡಿ TV ವಾಹಿನಿಯೊಂದು ಪ್ರಸಾರಮಾಡಲಿರುವ ಮೊಟ್ಟಮೊದಲ ವಿಡಿಯೋ ವಿಷಯಗಳ ಕಾರ್ಯಕ್ರಮ ಇದಾಗಲಿದೆ. 2009ರ ಡಿಸೆಂಬರ್‌ನಲ್ಲಿ ಇದರ ವಿಸ್ತರಣೆಯಾಗಲಿದ್ದು, ಆಡಿಯ ಇ-ಟ್ರಾನ್‌ ಪರಿಕಲ್ಪನೆಯನ್ನು ಅಳವಡಿಸಿಕೊಂಡಿರುವ ಒಂದು ಅತಿನವ್ಯ ಪುಟ್ಟ-ಆಟವಾದ ವರ್ಟಿಕಲ್‌ ಗೇಮ್‌ನ್ನು ಇದು ಒಳಗೊಳ್ಳಲಿದೆ. ಶಕ್ತಿಸಂಚಯನ ಮಾಡಿಕೊಳ್ಳುವ ಅಟಗಾರರು ಅತಿಹೆಚ್ಚು ಸಂಭವನೀಯ ವೇಗದೊಂದಿಗೆ ಪಂದ್ಯದಲ್ಲಿ ತೊಡಗಿಸಿಕೊಳ್ಳುತ್ತಾರೆ ಮತ್ತು ಅತಿವೇಗಿ ಆಟಗಾರರು ಆಡಿ ಸ್ಪೇಸ್‌ನ ಕೇಂದ್ರಭಾಗದಲ್ಲಿನ ಒಂದು ದೊಡ್ಡ ಗೋಪುರದಲ್ಲಿ ನೆಲೆಗೊಂಡಿರುವ ಆಡಿ ಸಮುಚ್ಚಯದಲ್ಲಿ ಒಂದು ಜಾಗವನ್ನು ಗಳಿಸುತ್ತಾರೆ.2010ರಲ್ಲಿ ಹೆಚ್ಚುವರಿ ಅಂಶಗಳನ್ನು ಸೇರಿಸಲಾಗುವುದೆಂದು ಆಡಿ ಕಂಪನಿಯು ತಿಳಿಸಿದೆ. ಆಡಿ ಕಂಪನಿಯಲ್ಲಿನ ಆನ್‌ಲೈನ್‌ ಮಾರಾಟಗಾರಿಕಾ ವಿಭಾಗದಲ್ಲಿನ ವಿಡಿಯೋ ಆಟಗಳು ಹಾಗೂ ವರ್ಚುಯಲ್‌ ಕ್ಷೇತ್ರಗಳಿಗೆ ಸಂಬಂಧಿಸಿದ ಹೊಣೆಯನ್ನು ಹೊತ್ತಿರುವ ಕೈ ಮೆನ್ಸಿಂಗ್‌ ಹೇಳುವ ಪ್ರಕಾರ, "ಬಹುತೇಕ ಯುವಜನರು ತಮ್ಮ ಮೊದಲ ಚಾಲನಾ ಅನುಭವವನ್ನು ವಿಡಿಯೋ ಆಟಗಳಿಂದ ಗಳಿಸುತ್ತಾರೆ. ಆಡಿ ಸ್ಪೇಸ್‌ನ ನೆರವಿನೊಂದಿಗೆ, ಸದರಿ ಲಕ್ಷ್ಯದ ಗುಂಪನ್ನು ಒಂದು ಉನ್ನತವಾದ ಭಾವನಾತ್ಮಕ ಮತ್ತು ಪಾರಸ್ಪರಿಕ ಕ್ರಿಯೆಯ ವಾತಾವರಣದಲ್ಲಿ ನಮ್ಮ ಬ್ರಾಂಡ್‌ನ ಸಂಪರ್ಕಕ್ಕೆ ನಾವು ತರಬಹುದು, ಮತ್ತು ಪರಿಣಾಮಸಿದ್ಧವಾದ ಇ-ಟ್ರಾನ್‌ ಪಂದ್ಯದೊಂದಿಗೆ 'ವೋರ್‌ಸ್ಪ್ರಂಗ್ ಡರ್ಚ್‌ ಟೆಕ್ನಿಕ್' ಎಂಬ ನಮ್ಮ ಘೋಷವಾಕ್ಯವನ್ನು ಸಾಧಿಸಿ ತೋರಿಸಬಹುದು."
ಆಡಿ TDI
ತನ್ನ ಡೀಸೆಲ್‌ ತಂತ್ರಜ್ಞಾನವನ್ನು ಉತ್ತೇಜಿಸುವ ಆಡಿಯ ಪ್ರಯತ್ನದ ಅಂಗವಾಗಿ, ಕಂಪನಿಯು 2009ರಲ್ಲಿ ಆಡಿ ಮೈಲೇಜ್‌ ಮ್ಯಾರಾಥಾನ್‌ನ್ನು ಪ್ರಾರಂಭಿಸಿತು. ಆಡಿ ಕಂಪನಿಯ 4 ಮಾದರಿಗಳಿಂದ (ಆಡಿ Q7 3.0 TDI, ಆಡಿ Q5 3.0 TDI, ಆಡಿ A4 3.0 TDI, ಆಡಿ A3 S ಟ್ರಾನಿಕ್ ಶಕ್ತಿಸಂವಹನೆಯೊಂದಿಗಿನ ಸ್ಪೋರ್ಟ್‌ಬ್ಯಾಕ್‌ 2.0 TDI) ರೂಪುಗೊಂಡ 23 ಆಡಿ TDI ವಾಹನಗಳ ಒಂದು ಶ್ರೇಣಿಯನ್ನು ಈ ಚಾಲನಾ ಪ್ರವಾಸವು ಒಳಗೊಂಡಿತ್ತು. ನ್ಯೂಯಾರ್ಕ್‌ನಿಂದ ಪ್ರಾರಂಭಿಸಿ ಲಾಸ್‌ ಏಂಜೆಲೀಸ್‌ವರೆಗಿನ ಅಮೆರಿಕಾ ಖಂಡದಾದ್ಯಂತದ ಪ್ರಯಾಣದಲ್ಲಿನ 13 ದಿನವಹಿ ಹಂತಗಳ ಅವಧಿಯಲ್ಲಿ ಚಿಕಾಗೊ, ಡಲ್ಲಾಸ್‌ ಮತ್ತು ಲಾಸ್‌ ವೆಗಾಸ್‌ನಂಥ ಪ್ರಮುಖ ನಗರಗಳನ್ನು ಹಾದುಹೋಗುವುದು ಇದರ ವೈಶಿಷ್ಟ್ಯವಾಗಿತ್ತು. ರಾಕಿ ಪರ್ವತಗಳು, ಡೆತ್‌ ವ್ಯಾಲಿ ಮತ್ತು ಗ್ರಾಂಡ್‌ ಕೆನಿಯನ್‌ ಮೊದಲಾದವು ಸೇರಿದಂತೆ ನೈಸರ್ಗಿಕ ಅದ್ಭುತಗಳನ್ನು ವೀಕ್ಷಿಸುವುದೂ ಸಹ ಇದರಲ್ಲಿ ಸೇರಿತ್ತು.
ಬಾಹ್ಯ ಕೊಂಡಿಗಳು
ವರ್ಗ:ಆಡಿ ವರ್ಗ:ವೋಕ್ಸ್‌ವ್ಯಾಗನ್‌ ವರ್ಗ:ಕಾರು ತಯಾರಕರು ವರ್ಗ:ಸ್ಪೋರ್ಟ್ಸ್ ಕಾರು ತಯಾರಕರು ವರ್ಗ:ಬವೇರಿಯಾ ವರ್ಗ:ಬಾಡೆನ್‌-ವುರ್ಟೆಂಬರ್ಗ್‌ ವರ್ಗ:ಸ್ಯಾಕ್ಸೋನಿ ವರ್ಗ:ಇಂಗ್ಲೋಸ್ಟಾಡ್‌ ವರ್ಗ:ವಾಹನ ಕಂಪನಿಗಳು
ಭಗವಾನ್ ಶ್ರೀ ಸಾಯಿಬಾಬ (ಚಲನಚಿತ್ರ)
thumb|ಸಾಯಿ ಬಾಬಾ
ಭಗವಾನ್ ಶ್ರೀ ಸಾಯಿಬಾಬ - ೧೯೯೩ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ವರ್ಗ:ವರ್ಷ-೧೯೯೩ ಕನ್ನಡಚಿತ್ರಗಳು
ಸಮಯ ೨೪‍‌X೭
ಸಮಯ ೨೪*೭ ಕನ್ನಡ ಕಿರುತೆರೆ ಸುದ್ದಿವಾಹಿನಿಯು ದಿ: ಜೂನ್ ೦೪, ೨೦೧೦ ರಲ್ಲಿ ಪ್ರಾರಂಭಗೊಂಡಿತು.ಮೊದಲು ಸತೀಶ್ ಜಾರಕಿಹೊಳಿ ಮಾಲೀಕರಾಗಿದ್ದರು.ನಂತರ ಮುರುಗೇಶ್ ನಿರಾಣಿ ತೆಕ್ಕೆಗೆ ಬಂದಿತು. ಈ ವಾಹಿನಿಯು ಕನ್ನಡಿಗರ ಮಾಲೀಕತ್ವದ ಮೊದಲ ಸುದ್ದಿವಾಹಿನಿಯಾಗಿದೆ. ತನ್ನ ವೈವಿದ್ಯಮಯ ಕಾರ್ಯಕ್ರಮಗಳಿಂದ್ ಜನಪ್ರಿಯಗೊಂಡಿದೆ. ದಿ:೨೫-೧೧-೨೦೧೩ ರಿಂದ್ ಸಮಯ ನ್ಯೂಸ್ ಎಂದು ಬದಲಾವಣೆಯಾಗಿದೆ.ಈ ಸುದ್ದಿವಾಹಿನಿಯು ಡಿಟಿಹೆಚ್ ವೇದಿಕೆಯ್ಲ್ಲೂ ಲಭ್ಯವಿದ್ದು,ಸಂಖ್ಯೆಗಳು ಈ ರೀತಿ ಇದೆ. ಸನ್ ಡೈರೆಕ್ಟ್ ೨೭೩, ವಿಡಿಯೋಕಾನ್ ಡಿಜಿಟಲ್ ೮೪೦, ಏರ್ ಟೆಲ್ ಡಿಜಿಟಲ್ ೮೫೯.
Heading text
ಪ್ರಮುಖ ಕಾರ್ಯಕ್ರಮಗಳು''' ! ಕಾರ್ಯಕ್ರಮ !! ಸಮಯ
ಹೊಸ ಲವ್ ಸ್ಟೋರಿ
ಹೊಸ ಲವ್ ಸ್ಟೋರಿ - ೧೯೯೩ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.. ಈ ಚಿತ್ರವು ೧೩-೯-೧೯೯೩ರಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ರಾಜ್ ಕಿಶೋರ್‌ರವರು ನಿರ್ದೇಶಿಸಿದ್ದಾರೆ.
ಚಿತ್ರದ ಗೀತೆಗಳು
ವರ್ಗ:ವರ್ಷ-೧೯೯೩ ಕನ್ನಡಚಿತ್ರಗಳು
ಸಾಧನ ಶಿಖರ ಪ್ರಶಸ್ತಿ
'ಕರ್ಣಾಟಕ ಸಂಘ, ಮುಂಬಯಿ' ಸುಮಾರು ೮೦ ವರ್ಷಗಳಿಂದ ಮುಂಬಯಿ ಕನ್ನಡಿಗರ ಸಾಂಸ್ಕೃತಿಕ ಕೇಂದ್ರವಾಗಿ ಕನ್ನಡ ಭಾಷೆ, ಕಲೆ, ಸಾಹಿತ್ಯ, ಸಂಸ್ಕೃತಿಯ ಸೇವೆ ಮಾಡುತ್ತಾ ಬಂದಿದೆ. ೨೦೦೬ ರಿಂದ 'ಸಾಹಿತ್ಯ ಸಂಸ್ಕೃತಿ ಸಮಾವೇಶ' ಕಾರ್ಯಕ್ರಮಗಳನ್ನು ಹಮ್ಮಿಕೊಂಡು ಸಮರ್ಥವಾಗಿ ನಡೆಸಿಕೊಂಡು ಬರುತ್ತಿದೆ. ಈ ಸಂದರ್ಭದಲ್ಲಿ ಸಂಘವು ಹೊರನಾಡಿನಲ್ಲಿ ಕನ್ನಡದ ನಾಡು-ನುಡಿ-ಸಾಹಿತ್ಯ-ಸಂಸ್ಕೃತಿ-ಸಂಘಟನೆ-ಶಿಕ್ಷಣ-ರಂಗಭೂಮಿ-ಪತ್ರಿಕೋದ್ಯಮ ಮೊದಲಾದ ಕ್ಷೇತ್ರಗಳಲ್ಲಿ ಗಣನೀಯ ಸಾಧನೆಗೈದ ಮೂವರು ಸಾಧಕರಿಗೆ ಸಂಘದ 'ಸಾಧನ ಶಿಖರ ಪ್ರಶಸ್ತಿ' ಪುರಸ್ಕಾರವನ್ನು ನೀಡಲಾಗುತ್ತಿದೆ. ಈ ಪುರಸ್ಕಾರವು, ಸ್ಮರಣಿಕೆ, ಪ್ರಶಸ್ತಿ ಪತ್ರ, ಶಾಲು, ಫಲ-ಪುಷ್ಪ, ಹಾಗೂ ೧೦,೦೦೦ ರೂಪಾಯಿಗಳ ನಗದು ಬಹುಮಾನವನ್ನು ಹೊಂದಿರುತ್ತದೆ. ಈಗಾಗಲೇ ಈ ಪ್ರತಿಷ್ಠಿತ ಪುರಸ್ಕಾರವನ್ನು ಪಡೆದ ವ್ಯಕ್ತಿಗಳ ಹೆಸರುಗಳು ಹೀಗಿವೆ :
ವರ್ಗ:ಪ್ರಶಸ್ತಿಗಳು
ಶಿಖೆ
thumb
ಶಿಖೆ ಒಂದು ಹಿಂದೂ / ಭಾರತೀಯ ಮೂಲದ ಹೆಸರು. ಇದು ಒಂದು ಸಂಸ್ಕೃತ ಪದವಾಗಿದೆ. ಇದರರ್ಥ ಪುರುಷ ಸಂಪ್ರದಾಯಸ್ಥ ಹಿಂದುವಿನ ಬೋಳಿಸಿದ ತಲೆಯ ಮೇಲೆ ಅಥವಾ ಹಿಂದೆ ಬಿಡಲಾದ ಕೂದಲಿನ ಉದ್ದನೆಯ ಜುಟ್ಟು ಅಥವಾ ಚಂಡಿಕೆ. ಸಾಂಪ್ರದಾಯಿಕವಾಗಿ ಎಲ್ಲ ಹಿಂದೂಗಳು ಶಿಖೆಯನ್ನು ಹೊಂದಿರಬೇಕೆಂದು ಇತ್ತಾದರೂ, ಇಂದು ಇದನ್ನು ಮುಖ್ಯವಾಗಿ ಬ್ರಾಹ್ಮಣರು ಮತ್ತು ದೇವಸ್ಥಾನದ ಅರ್ಚಕರಲ್ಲಿ ಕಾಣಲಾಗುತ್ತದೆ.
ಸಾಂಪ್ರದಾಯಿಕವಾಗಿ, ಹಿಂದೂ ಪುರುಷರು ಮಕ್ಕಳಾಗಿದ್ದಾಗ ಚೂಡಾಕರಣ ಎಂದು ಕರೆಯಲ್ಪಡುವ ಸಂಸ್ಕಾರದಲ್ಲಿ ತಮ್ಮ ಎಲ್ಲ ಕೂದಲನ್ನು ಬೋಳಿಸಿಕೊಳ್ಳಿತ್ತಾರೆ. ನೆತ್ತಿಯ ಮೇಲೆ ಕೂದಲಿನ ಜುಟ್ಟನ್ನು ಹಾಗೆಯೇ ಬಿಡಲಾಗುತ್ತದೆ (ಸಹಸ್ರಾರ). ಭಾರತದಲ್ಲಿ ಈ ಪ್ರೌಢಾವಸ್ಥೆಗೆ ಪೂರ್ವದ ಕೇಶಶೈಲಿಯನ್ನು ಪುರುಷನ ಜೀವನದಾದ್ಯಂತ ಬೆಳೆಯಲು ಬಿಡಲಾಗುತ್ತದೆ, ಆದರೆ ಸಾಮಾನ್ಯವಾಗಿ ಕೇವಲ ಅತಿ ಸಂಪ್ರದಾಯಸ್ಥ ಧಾರ್ಮಿಕ ಪುರುಷರು ಈ ಕೇಶಶೈಲಿಯನ್ನು ಮುಂದುವರಿಸುವರು.
ಧಾರ್ಮಿಕ ಕ್ರಿಯಾವಿಧಿಗಳನ್ನು ಮಾಡಲು ಶಿಖೆಯನ್ನು ಹಿಂದೆ ಕಟ್ಟಲಾಗುತ್ತದೆ ಅಥವಾ ಗಂಟು ಹಾಕಲಾಗುತ್ತದೆ. ಕೇವಲ ಶವಸಂಸ್ಕಾರಗಳು ಮತ್ತು ಪುಣ್ಯತಿಥಿಗಳನ್ನು ಮಾಡುವಾಗ ಶಿಖೆಯನ್ನು ಬಿಚ್ಚಲಾಗುತ್ತದೆ ಅಥವಾ ಕೂದಲು ಕೆದರಿರುತ್ತದೆ. ಕೆದರಿದ ಕೂದಲನ್ನು ಅಮಂಗಳಕರವೆಂದು ಪರಿಗಣಿಸಲಾಗುತ್ತದೆ, ಮತ್ತು ಭಾರೀ ದುಃಖ ಅಥವಾ ವಿಪತ್ತಿನ ಸಮಯವನ್ನು ಪ್ರತಿನಿಧಿಸುತ್ತದೆ. ಹಿಂದೂ ಧರ್ಮಗ್ರಂಥಗಳಲ್ಲಿ, ದುಶ್ಶಾಸನನು ಅವಳೊಂದಿಗೆ ಅಸಭ್ಯವಾಗಿ ವರ್ತಿಸಿದಾಗ, ಶತ್ರುಗಳ ಮೇಲೆ ಸರಿಯಾಗಿ ಸೇಡು ತೀರಿಸಿಕೊಳ್ಳದವರೆಗೆ ತಾನು ತನ್ನ ಕೂದಲನ್ನು ಕಟ್ಟುವುದಿಲ್ಲ ಎಂದು ದ್ರೌಪದಿ ಕುರುಗಳ ಸಭೆಯಲ್ಲಿ ಪ್ರತಿಜ್ಞೆ ಮಾಡುತ್ತಾಳೆ. ಹಾಗೆಯೇ, ಚಾಣಕ್ಯನು ಅವನನ್ನು ಅವಮಾನಿಸಿದ ನಂದ ರಾಜರ ಗರ್ವಭಂಗ ಮಾಡುವವರೆಗೆ ತನ್ನ ಶಿಖೆಯನ್ನು ಕಟ್ಟದೇ ಹಾಗೇಯೇ ಬಿಡುತ್ತೇನೆ ಎಂದು ಪ್ರತಿಜ್ಞೆ ಮಾಡಿದನು ಎಂದು ಹೇಳಲಾಗಿದೆ.
ಉಲ್ಲೇಖಗಳು
ವರ್ಗ:ಹಿಂದೂ ಸಂಪ್ರದಾಯಗಳು
ಕರ್ನಾಟಕದಲ್ಲಿ ಜೈನ ಧರ್ಮ
ಕರ್ನಾಟಕ, ದಕ್ಷಿಣ ಭಾರತದಲ್ಲಿನ ಒಂದು ರಾಜ್ಯ, ಜೈನ ಧರ್ಮ ಕರ್ನಾಟಕದಲ್ಲಿ ಬಹಳ ಹಿಂದಿನಿಂದಲೂ ಪ್ರಚಲಿತವಾಗಿದೆ, ಇಲ್ಲಿನ ಹಲವಾರು ಸಾಮ್ರಾಜ್ಯಗಳು (ಪಶ್ಚಿಮ ಗಂಗರು, ಕದಂಬರು,ಪಲ್ಲವರು,ರಾಷ್ಟ್ರಕೂಟರು,ನೊಳಂಬರು ,  ಬಲ್ಲಾಳರು , ಚಾಲುಕ್ಯರು, ಹೊಯ್ಸಳರು) ಜೈನ ಧರ್ಮಕ್ಕೆ ಆಶ್ರಯ ನೀಡಿವೆ. ಕರ್ನಾಟಕದಲ್ಲಿ ಜೈನ ಧರ್ಮದ ಹಲವು ಸ್ಮಾರಕಗಳು ಇವೆ, ಇದರಲ್ಲಿ ಬಸದಿಗಳು,ಶಾಸನಗಳು, ಗೊಮ್ಮಟ, ಸ್ತಂಭಗಳು ಕೂಡಿವೆ.
ಇತಿಹಾಸ
ಐತಿಹಾಸಿಕವಾಗಿ ಕರ್ನಾಟಕದೊಂದಿಗೆ ಜೈನ ಧರ್ಮದ ಸಂಬಂಧ ಕನಿಷ್ಠ ಕ್ರಿ.ಪೂ.೬ನೇ ಶತಮಾನದಿಂದಲೇ ಇದೆ.ಪುರಾಣ ಕಾಲದಲ್ಲಿ ಮಹಾವೀರ ಕರ್ನಾಟಕಕ್ಕೆ ಭೇಟಿ ನೀಡಿ ಹೇಮನಗರ ದೇಶದ ಕುಂತಳ (ಕರ್ನಾಟಕ) ಪ್ರದೇಶದಲ್ಲಿನ ರಾಜ ಜೀವಂಧರರಿಗೆ ಉಪದೇಶ ನೀಡಿದರೆಂದು ಹೇಳಲಾಗುತ್ತದೆ, ಬಹುಶ: ಈ ಕಾರಣದಿಂದ ಜೈನ ಧರ್ಮವು ಕರ್ನಾಟಕದಲ್ಲಿ ಹಿಂದಿನಿಂದಲೂ ಪ್ರಚಲಿತವಾಗಿದೆ. ಜೈನ ಧರ್ಮದ ಸ್ಥಳಾಂತರ ಕ್ರಿ.ಪೂ. ೩೦೦ ರಿಂದ ಪ್ರಾರಂಭವಾಯಿತು. ಭದ್ರಬಾಹು ಎಂಬ ಜೈನ ಮುನಿ ತನ್ನ ಶಿಷ್ಯ ಚಂದ್ರಗುಪ್ತ ಮೌರ್ಯ(ಮೌರ್ಯ ವಂಶದ ಸ್ಥಾಪಕ) ಹಾಗೂ ಇತರರೊಂದಿಗೆ ಶ್ರವಣಬೆಳಗೊಳದ ಚಂದ್ರಗಿರಿ ಬೆಟ್ಟ ಅಥವಾ ರಿಶಿಗಿರಿಯಲ್ಲಿ ತಂಗಿದರು. ತನ್ನ ಜೀವನ ಅಂತ್ಯಕಾಲ ಸಮೀಪಿಸುತ್ತಿರುವುದನ್ನು ಅರಿತು ತನ್ನ ಶಿಷ್ಯರಿಗೆ ಜೈನ ಧರ್ಮ ಪ್ರಚಾರ ಮಾಡಲು ಹೇಳಿ, ಚಂದ್ರಗಿರಿಯಲ್ಲೇ ಸಲ್ಲೇಖನ ತೆಗೆದುಕೊಂಡರು. ಸುಮಾರು ೭೦೦ ಮುನಿಗಳು ಸಲ್ಲೇಖನ ತೆಗೆದುಕೊಂಡ ಕಾರಣ ಜೈನ ಧರ್ಮವು ಕರ್ನಾಟಕದಲ್ಲಿ ಹಬ್ಬಿತು. ಚಂದ್ರಗುಪ್ತ ಮೌರ್ಯ ಚಂದ್ರಗಿರಿಯಲ್ಲೇ ಜೀವನವನ್ನು ಮುಂದುವರೆಸಿ, ತಮ್ಮ ಗುರುಗಳ ಪಾದಚ್ಚೆಯನು ಪೂಜಿಸಲು ಆರಂಬಿಸಿದರು. ಕೊನೆಗೆ ಇವರು ಕೂಡ ಸಲ್ಲೇಖನ ವ್ರತ ಸ್ವೀಕರಿಸಿದರು. ಈ ಘಟನೆಯ ಕುರುಹಾಗಿ ಬೆಟ್ಟದ ಮೇಲೆ ಎರಡು ಸ್ಮಾರಕಗಳು ಇವೆ, ಭದ್ರಬಾಹು ಗುಹೆ ಎಂಬ ಗುಹೆ ಹಾಗೂ ಚಂದ್ರಗುಪ್ತ ಬಸದಿ.
ಸ್ಮಾರಕ
ಕರ್ನಾಟಕದಲ್ಲಿ ಬಹಳ ಪುರಾತನವಾದ, ಜೈನ ಧರ್ಮಕ್ಕೆ ಸಂಬಂಧಪಟ್ಟ ಸ್ಮಾರಕಗಳಿವೆ. ಈ ಸ್ಮಾರಕಗಳಲ್ಲಿ, ಗುಡಿ, ಬಸ್ತಿ (ಬಸದಿ), ಗೊಮ್ಮಟ ವಿಗ್ರಹಗಳು,ಶಾಸನಗಳು ಹಾಗು ಸ್ಥಂಭ ಗಳು ಸೇರಿವೆ.
ಇವುಗಳಲ್ಲಿ ಪ್ರಮುಖವಾದವು:
ಗೊಮ್ಮಟ ವಿಗ್ರಹ
ಕರ್ನಾಟಕದಲ್ಲಿ ಅನೇಕ ಸಣ್ಣ ಹಾಗು ದೊಡ್ಡ ಗೊಮ್ಮಟ ವಿಗ್ರಹಗಳಿವೆ. ಇವುಗಳಲ್ಲಿ, ಪ್ರಮುಖವಾದವು ಶ್ರವಣಬೆಳಗೊಳ, ಕಾರ್ಕಳ, ವೇಣೂರು, ಧರ್ಮಸ್ಥಳ,ಗೊಮ್ಮಟಗಿರಿ,ಮೈಸೂರು,ಅರೆತಿಪ್ಪೂರು,ಮಂಡ್ಯದಲ್ಲಿರುವ ವಿಗ್ರಹಗಳೂ ಸೇರಿವೆ
ಉಲ್ಲೇಖಗಳು
ವರ್ಗ:Jainism in India ವರ್ಗ:Karnataka society ವರ್ಗ:Religion in Karnataka ವರ್ಗ:ಕರ್ನಾಟಕ ವರ್ಗ:ಜೈನ ಧರ್ಮ
ಗಂಗೇಶ ಉಪಾಧ್ಯಾಯ
ಗಂಗೇಶ ಉಪಾಧ್ಯಾಯ (೧೨ನೇ ಶತಮಾನದ ಉತ್ತರಾರ್ಧ) ಮಿಥಿಲಾ ರಾಜ್ಯದ ಒಬ್ಬ ಭಾರತೀಯ ಗಣಿತಜ್ಞ ಮತ್ತು ತತ್ವಶಾಸ್ತ್ರಜ್ಞನಾಗಿದ್ದನು. ಅವನು ನವ್ಯ ನ್ಯಾಯ ಪರಂಪರೆಯನ್ನು ಸ್ಥಾಪಿಸಿದನು. ಅವನ ತತ್ವಚಿಂತಾಮಣಿ ಮತ್ತು ಪ್ರಮಾಣಚಿಂತಾಮಣಿ ಎಲ್ಲ ನಂತರದ ಬೆಳವಣಿಗೆಗಳಿಗೆ ಮೂಲ ಪಠ್ಯವಾಗಿದೆ.
ಅಪೂರ್ವ ಜೋಡಿ
ಅಪೂರ್ವ ಜೋಡಿ - ೧೯೯೩ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು..ಈ ಚಿತ್ರವನ್ನು ಸಿ.ಆರ್.ಸಿಂಹ ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ಸುರೇಶ್ ಕುಮಾರ್.ಈ ಚಿತ್ರದಲ್ಲಿ ಬರುವ ಪಾತ್ರಗಳು ನಾಯಕನಾಗಿ ಕಮಾರ್ ಬಂಗಾರಪ್ಪ, ನಾಯಕಿಯಾಗಿ ಹೀರ.ಈ ಚಿತ್ರದ ಸಂಗೀತ ಸಂಯೋಜಕರು ಹಂಸಲೇಖ. ಈ ಚಿತ್ರವು ೧೯೯೩ ರಲ್ಲಿ ಬಿಡುಗಡೆಯಾಯಿತು.
ವರ್ಗ:ವರ್ಷ-೧೯೯೩ ಕನ್ನಡಚಿತ್ರಗಳು
ಚೈತನ್ಯ ಮಹಾಪ್ರಭು
ಚೈತನ್ಯ ಮಹಾಪ್ರಭು (೧೪೮೬-೧೫೩೪) ಕೃಷ್ಣನ ಪೂರ್ಣಾವತಾರವೆಂದು ಗೌಡೀಯ ವೈಷ್ಣವ ಪಂಥದ ಅನುಯಾಯಿಗಳಿಂದ ಪೂಜಿಸಲ್ಪಡುವ ೧೬ನೇ ಶತಮಾನದಲ್ಲಿ ಪೂರ್ವ ಭಾರತದಲ್ಲಿನ ಒಬ್ಬ ಸಂತನಾಗಿದ್ದನು. ಕೃಷ್ಣ ಚೈತನ್ಯ ಭಾಗವತ ಪುರಾಣ ಹಾಗು ಭಗವದ್ಗೀತೆಯ ತತ್ವಶಾಸ್ತ್ರವನ್ನು ಆಧರಿಸಿದ್ದ ಭಕ್ತಿಯೋಗದ ವೈಷ್ಣವ ಪರಂಪರೆಗೆ ಒಬ್ಬ ಪ್ರಮುಖ ಪ್ರತಿಪಾದಕನಾಗಿದ್ದನು ಮತ್ತು ವೇದಾಂತದ ಅಚಿಂತ್ಯ ಭೇದ ಅಭೇದವನ್ನು ಸ್ಥಾಪಿಸಿದನು. ನಿರ್ದಿಷ್ಟವಾಗಿ, ಅವನು ಕೃಷ್ಣನ ರೂಪಗಳನ್ನು ಆರಾಧಿಸಿದನು, ಹರೇ ಕೃಷ್ಣ ಮಹಾ ಮಂತ್ರದ ಪಠನವನ್ನು ಜನಪ್ರಿಯಗೊಳಿಸಿದನು ಮತ್ತು ಸಂಸ್ಕೃತದಲ್ಲಿ ಶಿಕ್ಷಾಷ್ಟಕವನ್ನು ರಚಿಸಿದನು.ಸಕಲ ಜೀವಾತ್ಮರ ಪ್ರೇಮ ಮತ್ತು ಸೇವೆಗಳು ಪರಮಾತ್ಮನನ್ನು ಪಡೆಯುವ ಸಾಧನವೆಂದು ಚೈತನ್ಯರು ಒತ್ತಿ ಹೇಳಿದರು.
ಚೈತನ್ಯ ಕೆಲವೊಮ್ಮೆ ತಮ್ಮ ನ್ಯಾಯಯುತ ಮೈಬಣ್ಣ ಕಾರಣದಿಂದ ಗೌರಾಂಗ ಅಥವಾ ಗೌರ ಮತ್ತು ಬೇವಿನ ಮರದ ಕೆಳಗೆ ಜನಿಸಿದ ಕಾರಣ ನಿಮೈ ಎಂಬ ಹೆಸರುಗಳಿಂದ ಕರೆಯಲ್ಪಡುತ್ತಾರೆ. ಅವರು ಬೇವಿನ ಮರದ ಅಡಿಯಲ್ಲಿ ಹೇಗೆ ಜನಿಸಿದರು ಎಂಬುದಕ್ಕೆ ಯಾವುದೇ ಸಾಕ್ಷಿ ಇಲ್ಲ. ಅವರು ಯುವ ದಿನಗಳಲ್ಲಿ ತುಂಬಾ ತುಂಟರಾಗಿದ್ದರು. ಅವರ ಮೂಲ ಹೆಸರು ವಿಶಾಂಬರ ಆಗಿತ್ತು. ಅವರು ಅದ್ಭುತ ವಿದ್ಯಾರ್ಥಿ ಮತ್ತು ನಿಮೈ ಅವನ ಅಡ್ಡ ಹೆಸರು ಆಗಿತ್ತು. ಚಿಕ್ಕ ವಯಸ್ಸಿನಲ್ಲಿಯೇ ಅವರು ವಿದ್ವಾಂಸರಾದರು ಮತ್ತು ಶಾಲೆಯೊಂದನ್ನು ತೆರೆದರು.
ವರ್ಗ:ಹಿಂದೂ ಸಂತರು
ವಾಸ್ಸೆನಾರ್ ಅರೇಂಜ್ಮೆಂಟ್
ಸಾಂಪ್ರದಾಯಿಕ ಶಸ್ತ್ರಾಸ್ತ್ರಗಳು ಮತ್ತು ದ್ವಿ-ಬಳಕೆಯ ಸರಕುಗಳು ಮತ್ತು ತಂತ್ರಜ್ಞಾನಗಳಿಗೆ ರಫ್ತು ನಿಯಂತ್ರಣಗಳ ಮೇಲಿನ ವಾಸ್ಸೆನಾರ್ ಅರೇಂಜ್ಮೆಂಟ್ ಬಹುಪಕ್ಷೀಯ ರಫ್ತು ನಿಯಂತ್ರಣ ಆಡಳಿತವಾಗಿದೆ (MECR) 1996 ರಲ್ಲಿ ಸ್ಥಾಪಿಸಲಾದ ಅನೇಕ ಹಿಂದಿನ ಕಾಮೆಕಾನ್ ( ವಾರ್ಸಾ ಒಪ್ಪಂದ ) ದೇಶಗಳು ಸೇರಿದಂತೆ 42 ಭಾಗವಹಿಸುವ ರಾಜ್ಯಗಳು.
ಸಾಂಪ್ರದಾಯಿಕ ಶಸ್ತ್ರಾಸ್ತ್ರಗಳು ಮತ್ತು ದ್ವಿ-ಬಳಕೆಯ ಸರಕುಗಳು ಮತ್ತು ತಂತ್ರಜ್ಞಾನಗಳ ವರ್ಗಾವಣೆಯಲ್ಲಿ ಪಾರದರ್ಶಕತೆ ಮತ್ತು ಹೆಚ್ಚಿನ ಜವಾಬ್ದಾರಿಯನ್ನು ಉತ್ತೇಜಿಸುವ ಮೂಲಕ ಪ್ರಾದೇಶಿಕ ಮತ್ತು ಅಂತರಾಷ್ಟ್ರೀಯ ಭದ್ರತೆ ಮತ್ತು ಸ್ಥಿರತೆಗೆ ಕೊಡುಗೆ ನೀಡಲು ವಾಸ್ಸೆನಾರ್ ಅರೇಂಜ್ಮೆಂಟ್ ಅನ್ನು ಸ್ಥಾಪಿಸಲಾಗಿದೆ, ಹೀಗಾಗಿ ಅಸ್ಥಿರಗೊಳಿಸುವ ಶೇಖರಣೆಯನ್ನು ತಡೆಯುತ್ತದೆ. ಭಾಗವಹಿಸುವ ರಾಜ್ಯಗಳು ತಮ್ಮ ರಾಷ್ಟ್ರೀಯ ನೀತಿಗಳ ಮೂಲಕ, ಈ ಗುರಿಗಳನ್ನು ದುರ್ಬಲಗೊಳಿಸುವ ಮಿಲಿಟರಿ ಸಾಮರ್ಥ್ಯಗಳ ಅಭಿವೃದ್ಧಿ ಅಥವಾ ವರ್ಧನೆಗೆ ಈ ವಸ್ತುಗಳ ವರ್ಗಾವಣೆ ಕೊಡುಗೆ ನೀಡುವುದಿಲ್ಲ ಮತ್ತು ಅಂತಹ ಸಾಮರ್ಥ್ಯಗಳನ್ನು ಬೆಂಬಲಿಸಲು ಬೇರೆಡೆಗೆ ತಿರುಗಿಸುವುದಿಲ್ಲ ಎಂದು ಖಚಿತಪಡಿಸಿಕೊಳ್ಳಲು ಪ್ರಯತ್ನಿಸುತ್ತವೆ.
ಉಲ್ಲೇಖಗಳು
ವರ್ಗ:ಅಂತರರಾಷ್ಟ್ರೀಯ ಕಾನೂನು
ಮಣಿಕಂಠನ ಮಹಿಮೆ (ಚಲನಚಿತ್ರ)
ಮಣಿಕಂಠನ ಮಹಿಮೆ - ೧೯೯೩ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ವರ್ಗ:ವರ್ಷ-೧೯೯೩ ಕನ್ನಡಚಿತ್ರಗಳು
ಸಂಗೀತ ನಾಟಕ ಅಕಾಡೆಮಿ ಫೆಲೋಶಿಪ್
ಸಂಗೀತ ನಾಟಕ ಅಕಾಡೆಮಿ ಫೆಲೋಶಿಪ್ ಅಥವಾ ಸಂಗೀತ ನಾಟಕ ಅಕಾಡೆಮಿ ರತ್ನ ಸದಸ್ಯ ಸಂಗೀತ, ನಾಟಕ ಮತ್ತು ನೃತ್ಯ ಕ್ಷೇತ್ರದ ಕಲಾವಿದರಿಗೆ ಭಾರತ ಸರಕಾರ ನೀಡುವ ಅತ್ಯುಚ್ಚ ಗೌರವ. ಸಂಗೀತ ನಾಟಕ ಅಕಾಡೆಮಿ ನೀಡುವ ಈ ಗೌರವ ಯಾವುದೇ ಕಾಲದಲ್ಲಿಯೂ ಮೂವತ್ತನ್ನು ಮೀರುವುದಿಲ್ಲ.
ಇತಿಹಾಸ
೧೯೫೪ರಲ್ಲಿ ಪ್ರಾರಂಭಿಸಲಾದ ಈ ಫೆಲೋಶಿಪ್ ಗೆ ಪಾತ್ರರಾದ ಮೊದಲಿಗರು ಕರ್ನಾಟಕ ಸಂಗೀತದ ಕಾರೈಕುಡಿ ಸಾಂಬಶೀವ ಅಯ್ಯರ್‍ ಮತ್ತು ಅರಿಯಾಕುಡಿ ರಾಮಾನುಜ ಅಯ್ಯಂಗಾರ್‍, ಹಿಂದೂಸ್ತಾನಿ ಸಂಗೀತದ ಅಲ್ಲಾವುದ್ದೀನ್ ಖಾನ್ ಮತ್ತು ಹಫೀಜ್ ಆಲಿ ಖಾನ್ ಮತ್ತು ನಾಟಕ ಮತ್ತು ಚಲನಚಿತ್ರ ನಟ ಪೃಥ್ವೀರಾಜ ಕಪೂರ್‍.
ಇಲ್ಲಿಯವರೆಗಿನ ಫೆಲೋಗಳು
ವರ್ಗ:ಭಾರತದ ನಾಗರಿಕ ಪ್ರಶಸ್ತಿಗಳು
ಕಾಚು
thumb|ಕಾಚು thumb